Hemen zaude: Hasiera › Euskal kultur erakundea › Berripapera (2005-2007) › ''Leihotik'' bihilabetekari ohiaren artxiboak\nAplikazio hori ez badago zure ordinagailuan instalaturik helbide honetan atxeman dezakezu. Aleak telekarga ditzakezu. Aleak 350 eta 800 Ko artekoak dira eta abiadura tipiko sare konexioarekin minuta bat eta erdiz eskura daiteke.\nEuskal kulturaren internet ataria : http:www.eke.org\nKultura praktikak eta nortasun kolektiboak :\n"Batekmila" kultura egitasmoa.\nMugazgaindiko kultura trukaketarentzat hitzarmena.\n"Euskal Herriko Aurpegiak" ukipen-pantaila.\nSao Tomeko eta Euskal Herriko artistak elkarlanean.\nGazten aisialdiak euskaraz.\nNicolas Bacri-ren "Isiltasunaren ortzadarra" kantata.\nOndarea eta lurraldea.\nEskolen arteko euskarazko emanaldi artistikoa Baionako Polo-Beyriseko auzoan.\nHegalka taldearen sorkuntza.\nHaizea gogoan : bidaia bat gure memorian barna.\nKantuketan CD-Rom berria : haurrak zoriontsu !\nEuskal etxeen ezagutza Baigorrin barna.\n"Euskal Herria joan-jinean" bideoa.\n"Herriak Laboari" ; Mikel Laboaren omenez.\nEuskal musika Parisen.\nEKE-ren 2000ko kultura egitasmoa.\nEuskal kantua : memorio bat abian.\n"Mzetamze" : Georgiako emazte kantariak.\nOndarea eta tokiko garapena.\n8 227 ko\nKantuketan : euskal kantua bateratzaile.\n"Xalbador bat-bateko mirakuilua" Xabier Amurizaren eskutik.\nEuskal nortasuna eta gazteak\nEuskal kultur ondarea gazteen begitik.


Erresumaren erretenak. Noticias de Gipuzkoa\nXabier. Euzkitze - Domingo, 13 de Marzo de 2016 - Actualizado a las 06:12h\nAzkenean denborak arrazoia emango die Espainiako errege familian prebeioak sartzeak erakundearen hondamendia ekarriko zuela ziotenen aurreikuspenei. Urdangarin ustelkeriarik makurrenez epaitzen ari diren egunotan, Letizia erreginaren benetako aurpegia bistaratzen ari da. Lagun bat iruzur sare baten sortzaile zela zioten informazioak kaleratu ziren egun berean, elkartasun mezu bat bidali zion, Mariano Raxoik Luis Barcenasi igorririko “¡Sé fuerte, Luis, aguanta!” haren kutsua duena: “sabemos quién eres, sabes quiénes somos. Nos conocemos, nos queremos, nos respetamos. Lo demás, merde. Un beso compi yogui (miss you!!!)”. Alegia, “ez zaigu axola mizpira baino ustelagoa zarela jakitea, berdin-berdin maiteko zaitugu”. Edo “bagenekien ustel hutsa zinela, baina informazio hori hedatu duten gaizto madarikatuek ez dute gure adiskidetasuna pitzaraziko”. Hori guztia akats ortografikorik eta laburdurarik gabeko -bertute hori aitor diezaiogun erregina kazetariari- mezu goxoetan helarazirik.\nEspainiako Erresuman hedabide nagusiek errege etxearen ustelkeria kasuak ezkutatzeko berebiziko ahaleginak egiten dituzte, baldin eta ez badira “erantsitakoen” bekatu. Egiari zor, errege-erregina zaharren seme-alabek ez dute asmatu norekin erantsi erabakitzeko garaian. Txikitatik azpimarratu izan diete amodioak ezin duela erakundea arriskuan jarri, baina ahulak izan dira. Alaba nagusia Jaime Rafael Ramos María de Marichalar y Sáenz de Tejadarekin esposatu zen. Aristokraziako kide izanik ere, pentsatu behar zuen gaixoak Iruñean sorturiko gizon batek ez ziola gauza onik ekarriko. Halere, hark egin die kalterik gutxien. Alaba bigarrena beste euskal herritar batekin ezkondu zen, Iñaki Urdangarinekin. Odol urdinik gabeko kirolari arrunt batekin, alajaina. Errege izatera deituta zegoenak egin zituen, ordea, hanka-zulorik handienak. Imagina al daiteke aurrez ezkonduta egon den albistegi-aurkezle bat baino emazte makurragorik!\nErantsitako horiek erakundearen dinamikak kutsatu ditu. Errege-erregina zaharren ondasunak 1.800 milioi eurotan kalkulatuak dituzte. Estatuak ematen dienarekin inola pilatu ez daitekeen dirutza, dirudiena baino argiagoak izango dira baina. Halere, inork ez du monarkia zaharkitu hori zalantzan jartzen, are gutxiago eraisteko indarrik egiten. Zer gehiago behar ote da?


Kukutza | Okupazioa ez da delitua!: ORDIZIKO GAZTETXEAK 25 URTE!\nORDIZIKO GAZTETXEAK 25 URTE!\nPasadan asteburuan, Ordiziako gaztetxeak 25 urte ospatzen zituen. Egun osoko egitaraua prestatu eta Gipuzkoako hainbat gazte asanblada eta gaztetxetako jendea hurbildu zen, baita Bilboko hainbat gaztetxeotako kideak ere. Gauean, ekitaldi polit bat prestatu zuten eta hitzegiteko aukera eman ziguten. Ekitaldirako, hurrengo bideo polita prestatu zuten, Euskal Jai, Kukutza eta Ordiziko gaztetxea lotzen zituena hain zuzen ere.\nZorionak Ordiziko gaztetxea!\nEtiketak: 25, bideo, euskal jai, gaztetxeak, kukutza, ordizia, urteurrena


emakumeen urte - San Salvador - BIDEO - TXATA-bizitza Datazio - bizi erreka!\nemakumeen urte - San Salvador\nBerretsi zure telefono-zenbakia eta hasi bilatzen emakumeen urte eta San Salvador hiria San Salvador eta chat txat gelak eta komunitate inolako mugarik gabe eta mugakEmakume eta neska urte bitarteko urte, San Salvador, erabat doan. Gure Datazio gune, ez dago murrizketak komunikazio eta korrespondentzia, gezurrezko kontuak eta murrizketak.\nGure herrialdean, pertsonak aurkitu, elkar ezagutu eta harremanak ezartzeko. Berretsi zure telefono-zenbakia eta hasi bilatzen emakumeen urte eta San Salvador hiria San Salvador eta chat txat gelak eta komunitate inolako mugarik gabe eta mugak.\nवूवान पासून: एक डेटिंगचा साइट आहे, जेथे\nelkartu bat-denbora pribatua bideo Topaketak Datazio gabe izen-ematea doan datazio neska non neska bat bete bideo-txata urte Datazio gabe argazkiak free helduen Datazio free video chat erruleta free zuzeneko bideo-streaming-txata


Bi urteko gela | Paz de Ziganda Ikastola\nPaz de Ziganda ikastolako proiektu pedagogikoa 2 urteko gelan hasten da. Adin honekin ikastolan hasi eta ikasleak hezkuntza ibilbide osoa egiteko aukera du labide hezkuntza edo unibertsitatera iritsi arte (2-18 urte bitartea).\nGela honetako antolamendu eta funtzionamendua Haur Hezkuntzako bigarren zikloarekin lerrokatua dago. Hau dela eta, haurra bi urteko gelara ekartzeak bere moldaera prozesuan abantail nabarmen bat suposatzen du.\nHalaber, espazioen antolamenduan egindako eraldaketak 2 urteko gelan eragina izan du, barne eta kanpo espazioak adin honetara ere egokitu ditugularik.\nAdin tarte honetan ikastolak ezaugarri hauek ditu:\nKonfidantza giroan hezi. Eremu hurbila, familiarra, haurrak lotura afektiboak eraikitzeko konfidantza sortzen duena. Hazi, esperimentatu eta bizipen aberatsak izateko aukerak.\nJarraipen hurbila, etxeko giroan. Gure kooperatiban ikaslearen jarraipen hurbilak garrantzi handia du. Irakasleriak etengabe gurasoekin hartu-eman estua izaten du.\nOndo prestaturiko profesionalak. Prestakuntza handiko profesional egonkorrak, etengabeko formakuntzan dihardutenak.\nEspazioak pedagogoaren zerbitzura. Espazio banaketaren ezaugarriak:\n2 irakasle taldeko\nAtsedena hartzeko espazioak.\nGarbitasuna eta higienea. Komun orokorrak eta gelan bertan .\nBazkaria, gelan bertan\nJolas espazio berrituak\nMurgiltze eredua. Hasieratik euskaraz egiten da ikastolan baina hain txikiak diren haurrekin komunikazioa lehenesten da. Pixkanaka-pixkanaka ikasleak murgilketa prozesua gauzatzen dihoa Haur Hezkuntzako etapa osoan zehar.\nIkas erritmoak. Haur bakoitzak izaera eta erritmo propioak ditu. Ikastolan banan banako jarraipena egiten da bakoitzaren ezaugarriak errespetatuz.\nKontziliazio familiarra. Lana-ikastola oreka errazteko helburuarekin familiei ordutegi tarte ezberdinak eskaintzen dizkiegu:\nSarrera malgua, 9:00etatik 9:30etara\nIrteera aukerak: bazkaldu baino lehen, bazkaldu eta gero eta 16:30ean\nZerbitzuak. Bazkaria ikastolan bertan egiten da eta haurrek beraien gelan bazkaltzen dute. Menuak nutrizioan adituak diren profesionalak egiten dituzte. Loaldia gelan bertan egiten da ere.


48. Tolosako Abesbatza Lehiaketa (2016) - TEE - Tolosako Ekinbide Etxea\n48. Tolosako Abesbatza Lehiaketa (2016)\nBadira orain zenbait hilabete hainbat leku urrunetan –Yakartan (Indonesia), Medellinen (Kolonbia) edo Stockholmen (Suedia), adibidez– gure musikagile maiteen abestiak entseatzen ari direla: «XOXO BELTZ BAT BANUEN», «EGUZKI PRINTZAK», «ET J’AIME UNIQUEMENT» eta «AVE MARIS STELLA», Karlos Giménez, Junkal Guerrero, Jesús Egiguren eta Eva Ugalderen lanak. Lan horien bitartez, munduan milaka lagunek daukate gure musika ezagutzeko eta gure hizkuntzan abesteko aukera eta lan horiek beren errepertorioetan gehitzekoa. Trukean, haiek beren musika eta interpretatzeko era ekartzen dizkigute; azken batean, munduan egoteko daukaten jarrera. Elkar eragin horiek guztion aberasgarri dira, unibertsala gure sustraiak galdu gabe eraikitzeko.\nZuen eskuetan jartzen dugun programa hau Tolosako 48. Abesbatza Lehiaketari dagokio. Parada honetan, 16 herrialdetako 21 talderen bisita prestatu dugu: Alemania, Kolonbia, Kuba, Eslovenia, Espainia, Hungaria, Indonesia, Islandia, Italia, Letonia, Lituania, Norvegia, Erresuma Batua, Suedia, Taiwan. Horrez gain, kalitate handiko euskal abesbatza bat izango dugu gurean: Vocalia Taldea emakumeen abesbatza. Aurtengo lehiaketan egokitu diren bi kategorietan jardungo dute: Ganbera Koruak eta Ahots Taldeak.\nLehiaketan parte hartu bitartean, abesbatzek 70 bat kontzertu emango dituzte Euskadiko lurralde osoan zehar. Emanaldi horiek eta Espainia osotik bertaratutako entzule koru-musikazaleek giro sutsu aparta sortzen dute, eta parte hartzen duten abesbatzek bereziki eskertzen dute.\nLehiaketako saioez gain beste kontzertu batzuk ere aipatu nahi ditugu: Santa Klara Elizan, urriaren 15ean, euskal abesbatzen Topaketa, Gipuzkoako Abesbatzen Federazioak antolatuta; urriaren 31n, kontzertu bat KUP taldearen eskutik (2017an Bartzelonan egingo den Kantu Koraleko Mundu Sinposioan Euskadi ordezkatzeko hautatutako abesbatza), eta Aita Frantziskanoen Elizan, azaroaren 1eko arratsaldean, Bel Canto Choir Vilnius (Lituania) abesbatza ardatz izango duen kontzertu bat.\nGure nahia da Tolosako herriak, beti bezala, laguntasunez eta errespetuz har ditzala egunotan gurekin izango ditugun korukideak eta musikaren munduko pertsona ospetsuak.


EURO 2020. #TuTurno. Parte-hartu eta datorren EURO-a barrutik bizi - Euro 2020\nInicio Euro2020 EURO 2020. #TuTurno. Parte-hartu eta datorren EURO-a barrutik bizi\nEuro 2020a hemen dago jada. Nazio anitzeko izaera izango duen Europako futbol txapelketa handienaren historiako lehen edizioa forma hartzen doa igarotzen den egun bakoitzean. 2020ko ekainaren 12a gertuago dago.\nAntolaketan eragina duten xehetasunak itxiz doaz. Joan den igandetik Skillzy da torneoko maskota ofiziala. Skillzyk, Liv Cooke eta Tobias Becs munduko Freestyler onenetako bi izan zituen lagun bere aurkezpenean. Hiruek Holanda-Alemania partidara joan ziren ikusleei gozarazi zituzten euren mugimendu onenekin.\nOrain UEFAk pauso bat gehiago ematen du. #ZureTxanda (#YouMove) esloganaren pean, Europako erakunde gorenak zale guztiak inplikatzeko kanpaina abiatu du.\nEURO 2020ko hamabi hiri anfitrioietako bakoitzak tokiko bi enbaxadore (gizon bat eta emakume bat) izango ditu, eta horiek bertako Freestyler bihurtuko dira UEFA EURO 2020an. Liv eta Tobias arduratuko dira UEFA lehiaketan jasotako bideoak baloratzeaz eta lehiaketa horretako 24 irabazleak aukeratzeaz\nGehiago jakin nahi baduzu, sakatu hemen\nArtículo anteriorEspainiak hitzordua du bere historiaren zati batekin\nArtículo siguienteUEFA EURO 2020ko zozketa: Nola funtzionatuko du.


Aseguruen funtzioa automobiletan eta mugikortasun pertsonaleko ibilgailuetan - Blog de actualidad\n2020, 24 azaroa\nInnovabidek artikulu bat argitaratu du duela gutxi Lagun Aro Aseguruen laguntzarekin. Bertan, ibilgailuentzako aseguru bat kontratatu beharra aztertu dugu, eta mugikortasun pertsonaleko ibilgailuen kasuan (patineteak, bizikleta elektrikoak…) asegururen bat izatea komeni ote den.\nInnovabide da Bide-segurtasunarekin bat egiten duten Euskal Enpresen Sarea. Proiektu hau Eusko Jaurlaritzako Trafiko Zuzendaritzak sustatzen du, eta eguneroko kudeaketan in itinere eta misioko istripu-tasa hobetzen eta murrizten saiatzen diren enpresak biltzen ditu. Seguros Lagun Arok, enpresa aseguratzaile eta konprometitu gisa, 2020ko urtarriletik parte hartzen du proiektuan.\nSare horretan egoteak aukera ematen digu beste enpresa batzuekin praktika onak partekatzeko eta elkarrekin ikasteko bide-segurtasuna hobetze aldera. Gainera, Innovabideko kideok lankidetza-espiritua daukagu, eta enpresa eta sektore bakoitzeko gaiak lantzen dituzten edukiak prestatzen ditugu.\nTags: auto-asegurua, Automobila, bezeroaren arreta, istripu-partea, Istripuak


Asimilazioa | Iritzia | Berria\n«Ez dakigu zer egin», ziostan Gipuzkoako herri euskaldun bateko institutu bateko irakasle lagun batek; lehen nerabeen gehiengoa euskaraz jarduten zena, erdia baino beheragokoa omen orain erabilera. «Baina zergatik gazteleraz?», galdetu ei zien etsi-etsian ikasle batzuei. Eta haiek sorbaldak altxatu.\nHaiek 12, 13, 14 urte dauzkate eta 15, 16, 17 mila buruhaustetxo; Snapchata, Instagrama, mateko azterketa eta ingeleseko partikularra dauzkate; hileroko irregularrak eta ahots-aldaketa kontrolaezinak; lehenengo amodioak eta desamodioak... Gu ere izan ginen haiek. Harremanak dira beren egunerokoaren ardatza eta hizkuntzak ere antzeratsu kokatzen ez ote dituzten. Euskara bikote formaltzat daukate, huraxe da publikoki aitortzen dutena eta gurasoek «etxerako modukotzat» definitzen dietena (ordea, gauzak diren moduan, etxerako modukoek jarri... ez gaituzte askorik jartzen). Maitaletzat gaztelera, beraien «bestea»; erdi nobedade, erdi debeku; aldizka kontzientzia karga sorrarazten diena, morboa beti. Hirukoa osatzeko, ingelesa, maitasun platonikoa; eta hala bazen edo ez bazen, Advanced-a atera zuen eta zoriontsu bizi izan zen.\nEz dakit neuk ere zelan, baina hainbat argien ikusarazi behar litzaieke, bai, sorbaldak altxatzea ez dela zalantzaren sintoma, baizik asimilazioarena. Hizkuntza inperialismoaz barik, maitaleez hitz eginda, akaso?


Gazteluak/Jauregiak Erriberriko Jauregia Olite Tartea 27 Km.\nArkeologia aztarnak "Las Eretas" Museoa eta Arkeologia Aztarnategia Berbinzana Tartea 35 Km.\nHarresiz inguratutako multzoak Artaxoako Zerkoa Artajona Tartea 38 Km.\nMonumentu megalitikoak "Portillo de Eneriz" eta "Farangortea" trikuharriak Artajona Tartea 42 Km.\nArkeologia aztarnak Andelosko arkeologia museoa Mendigorría Tartea 45 Km.\nGazteluak/Jauregiak Uharteko Markesaren Jauregia Tudela Tartea 45 Km.\nIntereseko eraikin publikoak Castel Ruiz zentroa Tudela Tartea 45 Km.\nMultzo historikoak Orbaibar eta erromanikoa Tartea 46 Km.\nArkeologia aztarnak Arellanoko Museoa eta arkeologia aztarnategi Arellano Tartea 46 Km.


8 erreportaje barri Durangaldeko historia eta ondarea ezagutzeko - bizkaie.biz\n8 erreportaje barri Durangaldeko historia eta ondarea ezagutzeko\nBizkaie! 2022-01-07 08:50 Kulturea\nGerediagak argitaratzen dauen Astola ikerketa eta historia aldizkariak 15 urte bete ditu.\nAstolaren zenbaki barrian zortzi erreportaje nagusi irakurri daitekez, besteak beste, Durangaldeko basoak, eskualdea zeharkatzen daben ibilbide luzeak eta Elorrioko industria ondarea.\nBost euroko prezioan, Durangaldeko ohiko saltokietan eskuratu daiteke zenbaki barria edota alkartearen bulegoan. Saltokiak: Arrinda eta Petite (Abadiño), Estankoa (Berriz), Ilargi (Elorrio), Iurretakopi (Iurreta), Ikerfer, Arteka, Hitz, Urrike, Txori-Zori eta Etxebarria (Durango).\nHonako honeek dira 15. zenbaki honetako erreportaje nagusien izenburuak eta laburpena:\nDurangaldeko basoen argazkia: Testua: Izaskun Ellakuriaga. Argazkiak: Txelu Angoitia).\n2018an banda marroiak gogor astidu zituan Euskal Herriko pinudiak. Eskualdean be gaixotasunak eragin nabarmena izan eban eta oraindino be badauka. Erreportarjean, Durangaldeko basoei argazkiak ataratea izan da asmoa eta oinarrizko galdera batzuk erantzutea: Zein baso mueta nagusitzen dira eskualdean? Galtzen doaz baso lurrak eskualdean? Eukaliptoa zenbaterainoko arriskutsua da? Zelako bilakaerea izaten dabil basogintzea Durangaldean?\nLa Capilla Sixtina de Durangaldea. La Capilla neorromanica del Hospital de Zaldibar (Testuak: Itxaso Martelo - Sonia Palo - Enrique G.Arza. Argazkiak: Txelu\nZaldibarko ospitale psikiatrikoko kaperan, arretea merezidu daben margolanak dagoz. 1928an Juan de Aranoa artisteak egin zituan. Margolanak ezezagunak dira askorentzat, kaperea zarratuta dagoalako. Baina erreportaje honetan, margolanak ikusi eta artisteak margotutakoaren garrantzia zabaltzen ahalegindu dira.\nElorrio, harria, egurra eta burdina. Piketatik sarrailgintzara (Testuak: Javier Puertas Juez - Josune Aranguren Zatika. Argazkiak: Txelu Angoitia).\nElorriok industria ondare aberatsa dauka. Udalak hori ezagutzera emon eta balioan jarteko asmoa dauka. Lan honetan, XVI. mendean hasi eta gaur egunera arte, uribilduan izandako industria jardunen errepaso zabala egiten dabe ikerketearen egileek.\nAfinidaders electivas. La imagen del Pórtico de Santa Maria en la primera mitad del Siglo XX (Testuak: Victor Arrizabala Salgado. Argazkiak: Artxiboetakoak).\nXX. mendearen lehen erdialdean, Santa Maria eleizpea margolari eta argazkilari ugarik erreproduzidu eben, haren edertasunak. Victor Arrizabalaga artisteak hiru margolanetan eleizpeak izandako eragina eta lanen arteko hartu-emonak aztertu ditu.\nMusikea ez daitela geratu. Durangaldeko musika eta musikariak (Testuak: Iban Gorriti. Argazkiak: hainbatek itxitakoak).\n2020ko konfinamendu zorrotzean, talde askok bideoakaz eta etxeko grabazinoakaz erreakzionau eben. Hile hareetan, 70eko hamarkadatik gaur egunera arte Ermutik Amorebieta-Etxanora erregistrautako 500 musika adierazpen baino gehiagoren zerrendea egin eben. Egungo panoramearen erradiografiatzat hartu geinke erreportaje hau.\nLas mil caras de Oiz (Testuak: Marta Aranbarri. Argazkiak: Txelu Angoitia).\nOizek mila metrotik gorako altuerea dau, baina mendeak daroaz Euskal Herriko mitikoenen artean bere lekua erreibindiketan. Tamainaz edo bere bihurguneetako\nelementu alegorikoez harago, mendiaren izakera poliedrikoak egiten dau nabarmen mendia.\nUn patrimonio comun: Los GRS por el Dirangesado (Testuak: Eduardo Gaviria - Jose Mari Macias. Argazkiak: Txelu Angoitia).\nLan honetan, Durangaldea zeharkatzen daben Ibilbide Handiko Bideen Sarea edo GRak laburbatzen dira, bidezidor batek sailkapen hori eskuratzeko betebeharren gaineko zehaztasunakaz batera.\nBabel Torrea. Migrazino-mobimentuek Durangaldera ekarritako hizkuntza-aniztasuna (Testuak: Belen Uranga. Grafikoak: Biko Komunikazinoa).\nEz da hemen bakarrik jazoten dan fenomenoa; munduan zehar, kultura eta hizkuntza-aniztasunari jagokonean, itxuraz, kontraesanean dagozan jokera erraldoi bi agertzen dira: inoizko jatorrizko hizkuntza-aniztasuna galtzeko arrisku larria, (homogeneizazino-jokerea) eta migrazino mobimentuen ondorioz orain arte ezagutu ez dan hizkuntza-aniztasunaren garapena gero eta gizarte nahasietan. Durangaldeari begiratu deutse.


Serie de Filosofía; 12\nAuzi filosofikoak interesgarriak iruditzen bazaizkizu, gogoeta hauetan probetxuzkorik aurkituko duzu. Gaien artean badaude ezagutza, egia eta egia-osteari lotzen zaizkienak, badaude arte, fikzio eta umoreari lotutakoak, badaude natura, kultura eta hezkuntzaren inguruan dabiltzanak, badaude erlijio, politika eta etikari atxikiak, badaude feminismoaren ingurukoak...\nBi helburu dauzka lan honek. Lehenik eta behin, auzi filosofikoak gustuko dituen jendeak tresna, kontzeptu edo pentsabide batzuk aurkitu beharko lituzke orrialdeotan. Bigarrenik, testu honek bere osotasunean ikuskera filosofiko bat garraiatu beharko luke, besteak beste, filosofia egiteko edo ulertzeko modu bat adierazi beharko luke.\nHalaber, lan hau eztabaidarako proposamen landua da.\nAgustin Arrieta Urtizberea (Errenteria, 1962): Filosofiako irakaslea da EHU-n. Hainbat argitalpen dauzka esparru horretan. Besteak beste, “Sinesmenak eta usteak” (Alberdania, 2010), “Arimak eta balioak” (Jakin Irakurgaiak, 2013), “Filosofiarako sarrera bat” (EHU, 2016) eta “Zientziaren argi-itzalak” (UEU, 2017). Fikzioaren esparruan bi liburu argitaratu ditu: “Istripuak” (Alberdania, 2008) eta “Irlak eta beste kontakizun batzuk” (Erein, 2015).


Arrantza-Turismo jarduerak garatzeko baimena - Ekonomiaren Garapena eta Azpiegitura Saila - Euskadi.eus\nArrantza-Turismo jarduerak garatzeko baimena\nArrantza-sektorearen jarduera osagarri gisa, arrantza-turismoa, arrantza-erakustaldiak eta arrantza- edo arrantza-turismoa arautzea, itsas arrantzarekin eta akuikulturarekin erabat edo partzialki lotutako jarduerak, arrantza-sektorea osatzen duten pertsonen errentak hobetzeko edo osatzeko.\n• Arrantzarekin, akuikulturarekin eta sektore horien ingurunearekin lotutako ondarea, tradizioak, lanbideak, gastronomia eta kultura zabaltzea.\n• Arrantzako eta akuikulturako produktuen balioa handitzea eta sustatzea.\n• Arrantza-teknikak, arrantza-aparailuak eta -tresnak eta sektore horren bilakaera sozial, ekonomiko eta teknologikoa zabaltzea, eta, bereziki, itsas baliabideak eta ekosistemak gehiago babestera bideratutakoa.\n• Arrantza-produktuak eta arrantza-jarduerari eta akuikulturari lotutako oroitzapen-materialak eta dibulgazio-materiala erosteko erraztasunak ematea.\n• Ekonomiaren dinamizazioa eta arrantzaren eta akuikulturaren sektoreen sustapena sustatzea.\n• Paketatzaileen, saregileen eta neskatilen lana ikusaraztea.\n1. Turismo-arrantza: lanbide-arrantzaren jarduera osagarria, sektoreko profesionalek arrantza-ontzietan egindako erauzketa- edo erakustaldi-arrantzan datzana, kontraprestazio ekonomikoaren bidez, sektoreko jarduerak eta produktuak eta itsas ohiturak, tradizioak, ondarea eta kultura balorizatu eta zabaltzera bideratuta.\n2. Arrantza-erakustaldia: edozein arrantza-arterekin egindako jarduera, kontraprestazio ekonomikoaren bidez, itsas baliabideak erauzten diren lekuan duten funtzionamendua eta ezaugarriak erakustea helburu duena, hargatik eragotzi gabe erakustaldiaren ondorioz itsas baliabideen kopuru txiki bat ustekabean erauztea.\n3. Arrantza-turismoa edo itsas turismoa: arrantza-ontzietatik kanpo, arrantza-portuetan, akuikultura-instalazioetan eta arrantzarekin, akuikulturarekin eta itsaski-bilketarekin lotutako itsasertzeko edo kontinenteko eremuetan, kontraprestazio ekonomiko bidez, sektoreko jarduerak eta produktuak, eta itsas ohiturak, tradizioak, ondarea eta kultura balorizatzera eta hedatzera bideratutako jarduera.\nAraudia 143/2021 DEKRETUA, maiatzaren 25ekoa, Euskal Autonomia Erkidegoko itsasoko eta ur kontinentaletako turismo-arrantzari, arrantza-erakustaldiei eta marinel- edo arrantza-turismoari buruzkoa.\nTfnoa: 944 03 14 60\nTurismo-arrantzako jarduerak hasteko Erantzukizunpeko Adierazpena


HomeUdal informazioaInformazio gehiago\nUdalen datuen atal honek malgutasun handiko tresna izan nahi du, Euskadiko Autonomia Erkidegoko 251 udalen gaurko egoera estatistikoa eta bilakaera historikoa ezagutzeko.\nUdal bakoitzerako adierazle zerrenda luzea agertzen da hemen, eta aukera ematen du eskuragarri dauden datu multzo osoa kontsultatzeko.\nLurralde eransketak ere sartu dira: Euskadiko A.E., Lurralde Historikoak eta Eskualdea, eremu horiekin egiten diren alderaketak errazteko.\n200 adierazle inguru dira, 13 erabileremutan sailkatuta, hautaketa errazteko.\nAtal honi malgutasun eta aldaberatasun handiagoa emateko, datuak px-web formatuan aurkeztuko dira, Datu Bankua delakoak erabiltzen duenean, horrek aukera ematen dio erabiltzaileari nahi dituen udalak (edo beste lurralde erakunde batzuk), adierazleak eta aldiak aukeratzeko; nahiz eta pantailan ikus daitekeena mugatuta dagoen, tokiak eraginda.\nHorri esker erraz egin daitezke alderaketak udalen artean, udal baten eta eskualdearen edo lurralde historikoaren edo Autonomia Erkidego osoaren artean. Baita ere ikus daiteke adierazle batek bi edo gehiago udaletan duen bilakaera. Aukera guztiak hor dira.\nKontuan har ezazu, adierazleen eta hauen jatorriaren aniztasunak eraginda, ez daudela eskura urte guztietako datuak, ez eta lurralde eransketa guztietarako ere. Konboen beheko ezker izkinan, adierazle bat hautatu ostean, adierazten dira zeintzuk dituen urte datudunak. Eskura ez dauden datuak taulan bi punturekin (:) adieraziko dira.


Udaberriko menua zure neurrira! – Lakari\ncurrent-page Udaberriko menua zure neurrira!\nUdaberriko menua zure neurrira!\nLakaritarrok gure hastapenetik beharra ikusi dugu, elikadura eta kontsumo jasangarria sustatzeko. Horregatik, gure ildoetariko bat elikadura-sistema osasungarriagoa eta jasangarriagoa lortzeko ekimenak bultzatzea da. Horretarako, beste hainbat kooperatibekin lankidetzan (Talaios kooperatiba, Artxara kooperatiba, TaPuntu Kooperatiba, AlaiOndo kooperatiba) eta Gipuzkoako Foru Aldundiko Ekonomia Sustapeneko, Landa Inguruneko eta Lurralde Orekako Departamentuaren laguntzarekin, JAKI proiektua abian jarri dugu, eta, bertan, aholkularitza-zerbitzua eskaintzen hasiko gara elikadura osasungarri, kontziente eta jasangarria praktikan jarri nahi duen edonorentzat.\nCovid19 dela-eta, egoera berezian aurkitzen gara, eta elikadura kontziente, orekatu, kalitatezko eta jasangarri baterako beharra agerian geratu da, beste behin. Eta guk, lakaritarrok, gure aletxoa jarri nahi dugu, asteko menu orekatuak, osasungarriak, prezioz duinak eta tokiko zein sasoiko produktuekin osatutakoak zure/zuen esku jartzeko. Aurrerago, lanerako baldintzak hobetu ahala, proiektuaren eta gure zerbitzu berrien inguruko informazio gehiago izango duzu(e).\nEta zer aurkituko duzu(e)n liburuxka honetan? Bada apirila, maiatza eta ekaineko sasoiko elikagaiak aintzat hartuta, 2 astetarako menu osasungarria prestatu dugu eguneko 5 otorduekin. Eta horrekin batera, bertan agertzen diren errezeten xehetasunak ere aurkituko dituzu(e), sukaldean aritzeko erraztasunak izan ditzazu(e)n. Errezeta horietan, gainera, profil nutrizionala, elikadura-mota eta beste hainbat informazio ere aurkituko duzu(e). Osagaien bat edo beste aldagarria izan daiteke, noski, eta tokian toki baserritarrek dituzten elikagaien arabera errezeta horiek moldatu ditzakezu(e) nahieran.\nBeraz, maiatzaren lehenetik aurrera ere osasuntsu elikatu eta jarraitu erosketa erabakiekin elikadura burujabetzaren alde egiten!\nOharra: informazio gehiago nahi baduzu(e) idatzi jaki@lakari.eus e-postara.\n« Biba Ardoak: euskal mahastizainen ardo ekologikoak\nDatorren astetik aurrera aldaketak »


Prešeren enparantza - Wikipedia, entziklopedia askea.\nPrešeren enparantza (eslovenieraz: Prešernov trg) Ljubljana hiriaren erdialdeko plaza ezaguna da eta ekitaldi kulturak, kirol eta politiko ugari izaten dira bertan. 2007an berriztu zuten.\nPrešeren enparantza eta Frantziskotarren eliza (gorria).\nAlde zaharrerako sarreran dago, Ljubljanica ibaia zeharkatzen duen "zubi hirukoitzaren" ondoan (Tromostovje). Bertatik Strita kalea (Stritarjeva ulica) ateratzen da udaletxe aldera. Ljubljanaren alde berrira doazen kale nagusiak ere bertatik ateratzen dira, Čop (Čopova ulica), Miklošič (Miklošičeva cesta) eta Otsoaren kalea (Wolfova ulica).\nEnparantzan dauden eraikin garrantzitsuenak Frantziskotarren eliza, Kresija jauregia eta Emporium galeria dira.\nPrešeren enparantzak XVII mendean hartu zuen gaur egungo itxura, Frantziskotarren eliza eraiki zenean. Hasieran bidegurutzea bazen ere XIX mendean enparantza bihurtu eta pabimentatu egin zuten.\n1895ean lurrikara izan zen eta Erdi Aroko etxeak suntsitu ziren. Max Fabiani arkitektuak berrizte lanak egin zituen, lau kaleren arteko korapiloa bihurtu eta jauregiak eraiki zituen inguruan. Esloveniako poeta nazionala kontsideratzen den France Prešeren-en brontzezko estatua eraiki zuen eta atzean hiru urki zuhaitz ezarri zituen. 1930 hamarkadan makalak landatu ziren zubi hirukoitzaren inguruan. Estatuak izena eman zion enparantzari eta 1991 urtean monumentu nazionala izendatua izan zen.\nMultimedia: Prešeren Square\nKoordenatuak: 46°3′5″N 14°30′21″E / 46.05139°N 14.50583°E / 46.05139; 14.50583


Pieza zaharrak gazteen eskutik — dantzan.eus\nHemen zaude: Hasiera › Hemeroteka › Pieza zaharrak gazteen eskutik\nPieza zaharrak gazteen eskutik\n'Faborez' bildumako lehen diskoa kaleratu du Euskal Herriko Trikitixa Elkarteak, aspaldiko kantuekin\nLEHEN DISKOA. Diskoan parte hartu duten bikoteak trikiti txapelketetan ibilitakoak dira, baina sekula diskorik grabatu gabekoak. Erromeriaz erromeria ibiltzen diren bikote horiek aurkezpenerako disko bat edukitzea beharrezkoa ikusten zuen elkarteak: «Gaur egun diskoetxeak dauden egoeran ikusita, zaila zen beraiengana diskoetxeren bat hurbiltzea, edo alderantziz», ohartarazi du Aizpuruk. Iritzi berekoa da Jon Ostolaza trikitilaria: «Guretzat esperientzia berria izan da, ez baitugu aukera handirik izaten diskoetan parte hartzeko. Lehen diskoetxeak irekiagoak zeuden gazteei diskoak ateratzeko, baina orain jarreraz aldatu dira. Beraz, aukera polita iruditu zitzaigun elkartearena». Oskar Estangak bikote bakoitzak bere mundua esploratzeko aukera izan duela azpimarratu du, «bakoitzak bere zaletasunetara jo du».\nBikote bakoitzak bost herri kanta grabatu ditu, guztiak trikitia eta panderoa soilik erabiliz, baina estilo aniztasuna lortu dute. Pasodobleak, boleroak, porrusaldak, kalejirak eta fandagoak bildu dituzte. Gainera, Estanga anai-arrebek fox eta kunbia estiloak nahasten ausartu dira Nere kantua zera kantuan: «Behin irratian entzun nuen abesti bat da. Kunbia estiloan jota dago, baina trikiti eta panderoarekin kuadratu egin dugu. Beraz, Fox aldera gehiago eraman dugu, ezin baitiogu ukitu latinoa eman. Gainera, lehen ere ez zen horrela jotzen», azaldu du Oskar Estangak. Ostolazak zerbait berezia egiten saiatu direla aitortu du. «Ni Debakoa naiz, eta Rakel, Markinakoa. Beraz, gure inguruko soinujotzaileengan oinarritzea pentsatu genuen. Elgeta edota Pedro Solupe Gelatxo trikitilarien oinarria hartu dugu piezak aukeratzerakoan. Koplak aukeratzeko, Bizkaira jo dugu, Rakelengatik.\nDiskoko liburuxkan abesti bakoitza, zein estilotakoa den jartzeaz gain, zein trikitirekin jotakoa den ere agertzen da: «Diskoa trikiti eskoletara zabaltzeko asmoa dugu, eta informazio horrek lana errazten du, zein tonutan dagoen esaten baitu. Kontuan eduki behar da trikiti mota bakoitzak hots desberdina ateratzen duela. Beraz, Larrinaga bat izan ala Zero Sette bat izan aldea dago», azaldu du Aizpuruk.\nOstolazaren ustez, orain erromeriak desberdin bizi ditugu. «Sekula baino gehiago behar da animoa. Baina guk kopla zaharrak bildu ditugu. Beraz, itxuraz, orduan ere jendea animatzeko beharra zegoen. Lehengo erromerietan trikitilaria jotzen hasi eta inork dantzarik egiten ez bazuen, hasarretuta, soinua itxi egiten zuen».


Presoen aldeko martxa eginen dute uztailaren 10ean, Baionatik Donibane Lohizunera | Politika | Berria\nPresoen aldeko martxa eginen dute uztailaren 10ean, Baionatik Donibane Lohizunera\nBakegileek terrorismoaren kontrako Frantziako fiskaltzaren jarrera salatu dute, eta kezka agertu dute Frantzian gertatzen ari den «lerratze sekuritarioaren» aitzinean. Jakes Esnal eta Jon Kepa Paroten baldintzapeko askatasun eskaerei oztoporik ez jartzeko eskatu dute.\nBakegileak gaur goizko agerrialdian, Baionan Guillaume Fauveau Tamaina handiagoan ikusi\n2021eko ekainak 9 09:52\nOrain presoak! lelopean, euskal presoen eskubideen aldeko martxa eginen dute Bakegileek uztailaren 10ean, Baionatik Donibane Lohizunera (Lapurdi). Frantziako Justizia Ministerioarekin harremanean segitzen badute ere, azpimarratu dute egiten dituzten eskaerek ez dutela erantzun baikorrik eskuratu, eta kezka agertu dute azken urteetan Frantzian gertatzen ari den «lerratze sekuritarioaren» ondorioz egoerak har lezakeen bilakaerarekin. Terrorismoaren kontrako Frantziako fiskaltzaren jarrera azpimarratu dute, beste behin; erran dute «konfrontazioa» nahi duela eta «iraganeko eskemetan» dela.\nAnaiz Funosas Bake Bideako presidenteak oroitarazi du orain dela 31 urte atxilotu zituztela Unai eta Jon Kepa Parot, Jakes Esnal eta Frederic Haranburu Xistor. Joan den azaroan baldintzapeko askatasuna onartu zioten Haranbururi, eta etxean betetzen ari da zigorra; gainerakoek presondegian segitzen dute. «Iraganaz egiten dugun irakurketa edozein izanik ere, militante hauen askatasuna ezinbestekoa den zerbait bilakatu da lurralde mailan. Gainditu beharreko etapa bat da, 2011ko urriaren 17an Donostian abiatu zen bake prozesuak indartua eta iraunkortua izan behar baitu». Donibane Lohizunekoa da Esnal, eta Baionan bizi zen Jon Kepa Parot, horregatik lotuko dituzte bi herriak: 31 urte, 31 kilometro.\nOrain dela aste batzuk zendu zen Mixel Berhokoirigoin Bakegilea oroitu dute, eta harekin hasitako bidea bururaino eramateko borondatea agertu dute. Hala ere, «kezkagarria» zaie gaur egungo egoera politikoa. Espainiako Estatuan «mugimenduak» ikusten badituzte ere, Paris «atzeraka» ari dela deitoratu dute: «Gaur egun, testuinguru politikoa kontuan hartu, eta baldintzapeko askatasunei bidea ireki diete epaitegiek, baina terrorismoaren kontrako Frantziako fiskaltzak harresi bat altxatu du bake prozesuarentzat beharrezkoa eta logikoa den bide horren aitzinean». Arrangura agertu dute Esnal eta Jon Kepa Paroten epe muga juridikoari emanen dioten irtenbideari buruz: «Zer espero behar dugu? Ez dugu, Xistor Haranburuk izan duen beste irtenbiderik onartuko».\nBakegileen iritziz, Euskal Herriko gizarteak «bilakaera erradikal bat» espero du euskal presoen gaiaren inguruan. «Euskal jendartea prest da urrats guztiak laguntzeko eztabaidaren bidean, eta ondotik gatazkaren biktima guztien inguruan eta justizia trantsizionalaren inguruan». Horregatik, ondoko asteetako mobilizazioa «erabakigarria» izanen dela erran dute.\nUPNk udan erabakiko du Navarra Sumatik atera edo ez\nMarta Alvarez Navarra Sumako parlamentaria eta UPNko kideak adierazi du PPk eta Ciudadanosek «normaltasun osoz» hartu dutela asteburuan Javier Esparzak iragarritako mugimendu hori.\nEzkerreko abertzaleak lehen indarra izan dira Hendaiako kantonamenduan: bozen %29,3 lortu ditu Annie Poveda eta Iker Elizalderen hautagaitzak. Zentro-eskuinak lortu ditu emaitzarik onenak Ipar Euskal Herrian.\nAlderdi sozialistako hautagaiak eskualdeko bozen %28,65 lortu ditu. Batasun Nazionala ere bigarren itzulian izango da, eskualdeko bozen %18,2 lortuta; Euskal Herrian, baina, emaitza aski apalagoa du zenbatutako botoen arabera. Abstentzioa nehoiz baino handiagoa izan da.


Kirolak Getxo 2015-09-25 21:35\nGetxo Rugby Taldearen 40. urteurreneko aurkezpena, iruditan\n2015eko irailaren 22an, Getxo Rugby Taldeak bere taldeak eta errugbi eskolako partaideak aurkeztu zituen Artea merkataritza zentroan. Ziurtatu zutenez, kamiseta berriagaz eta garaipen gosez ekingo diote denboraldi berriari, 40. urteurrenean. Gero eta neska gehiago daude, gainera, Errugbi Eskolako 200 haur eta gaztetxoen artean.\nKirolak Getxo 2015-09-17 08:52\nEuskaltel Bowlzilla 2015\nBowlzilla Getxo 2015 skate-proba izan zen pasa den aste-akabuan, Areetan eta Arrigunagako Kantera skate-parkean. 15 urteko Kalle Berglind suediarrak dotoretasun erakustaldia egin, eta ezustekoa eman zuen. Danny Leon madrildarra izan zen bigarren, eta Alex Halford ingelesa, hirugarren.\nKirolak Sopela 2015-09-09 21:11\nLeticia Canales Pantin Classic Galizia Pron\n2015eko irailaren 1etik 6ra, Leticia Canales surflari sopeloztarra bigarren geratu zen Pantin Classic Galicia Pro proban. Munduko Surf Ligarako lehiaketa puntuagarria zen. © DAMIEN POULLENOT - PANTIN CLASSIC GALIZIA PRO\nKirolak Getxo 2015-09-09 17:56\nLan-segurtasunik ez Euskalten Bowlzillaren prestaketetan\nAurrera jarraitzen dute prestaketa lanak Kanteran, bihar Euskalten Bowlzilla abiatzeko asmoz. Getxoko EH Bilduk Twitter sare sozialaren bidez salatu duenez, farola batean jarritako eskailera luze baten gainean, arnes eta kasko barik lanean zebilen Udalak azpikontratatutako beharginetako bat. Koalizio abertzalearen ustez, "Udalak bermatu beharko luke berarentzako azpikontratek lan-segurtasuneko neurriak hartzen dituztela".\nEuskaltel Bowlzilla skate txapelketa\nKirolak Erandio 2015-09-08 12:56\nHarrera Goiherri sokatira taldeari\nErandioztarrek harrera beroa eskaini zieten atzo Europako txapeldunei, Goiherriko sokatira taldeari. Arrastian heldu ziren kirolariak Loiu aireportura, Belfastetik, zain dozenaka auzokide eta zale zituztela. Goi-Alde dantza taldeko kideek aurreskua dantzatu zieten terminalean eta ondoren, ohi bezala, bertoko "gabarran" egin zuten bidaia. Hortaz, kamioian egin zuten baserriz baserriko ibilbidea, Goierri auzoraino. Bertan, parrilladaren inguruan ehunka lagunen zoriontzeak jaso zituzten Goiherrikoek.\nGoiherriri harrera beroa egingo diote arrastian\nGoiherriren garaipena iruditan (7 argazki)\nGoiherri, Europako txapeldun\nBasque Country sokatira selekzioa Belfasten, iruditan (5 argazki)\nKirolak Erandio 2015-09-07 13:57\nBasque Country sokatira selekzioa Belfasten, iruditan\n2015eko irailaren 5ean, Basque Country izeneko euskal selekzioak tiratu zuen Europako Lur Gaineko Sokatira Txapelketan, Belfasten. Goiherri sokatira talde erandioztarrak, Gaztedik eta Mutrikuk osatutako konbinatuak zilarrezko domina lortu zuen 600 kiloko lehia mistoan, eta brontzezkoa gizonezkoen 560 kiloko tiraldietan. © EUSKADIKO HERRI KIROL FEDERAZIOA\nKirolak Erandio 2015-09-04 10:24\nGoiherriren garaipena iruditan\nGoiherri sokatira taldeak Europako Lur Gaineko Txapelketa irabazi zuen atzo, 560 kiloan, gizonezkoen modalitatean.\nUribe Kosta 2015-08-02 14:16\nSelekzioen alde, martxan\nEuskal selekzioen alde, 15. mendi-martxa abiatu zuten atzo goizean, Algortako Portu Zaharretik. Ziburura heltzeko zortzi egun emango dituzte, eta lehenengo biak Uribe Kostan ibili dira.\n»» Ikusi argazki guztiak (65)\nJendartea Getxo 2015-07-10 13:34\nGorri itzartu da Ereaga hondartza, Eroskiko BEZ bako eguna iragartzeko\nGorriz jantzita itzartu da gaur Algortako Ereaga hondartza. Bertara hurbildu eta 200 eguzkitako gorri aurki zitezkeen hareatzan, bainularien harridurarako. Miren Larreategi Eroskiko marketin teknikariak azaldu duenez, “bestelako modu batean iragarri gura izan gara”. Izan ere, eguzkitako horiek denek karteltxo bat zeroaten: “uztailak 11, BEZik gabeko eguna” irakur zitekeen bertan. Izan ere, Larreategik iragarritakoaren arabera, bihar, zapatuagaz, Eroski hipermerkatuetan ez dute BEZik kobratuko elektronikako gai zein gailuetan: “telebistak, ordenagailuak, hozkailuak, batidorak.... garai honetan behar den guztiari BEZa kenduko diogu bihar”, azaldu du. Promozioa Eroski klubeko bazkideentzako bakarrik izango da, “produktu horietako BEZa kendu eta Eroski klubeko txartelean sartuko dugu diru hori”, azaldu du. Eguerdiko 11:30erako, 200 eguzkitakoak bainularien esku utzi dituzte, “gura duten erabilera emateko”. Bost minututan denak eroan dituzte.\nKirolak Uribe Kosta 2015-07-06 14:00\nEuskal Selekzioa Munduko Kayak Surf Txapelketan 2015\nOskar Martinez eta Euskadiko Kayak Surf Selekzioaren beste kideak Galizian, Munduko Txapelketan. Argazkiak: © EKFB\nUribe Kosta 2015-06-21 15:31\nBEREZIA: Gure Esku Dago Bilbon\nPolitika Gorliz 2015-06-13 17:17\nPolitika Urduliz 2015-06-13 16:41\nGazteok Getxo 2015-06-11 10:55\nMikel Moreno libre nahi dutela aldarrikatu zuten atzo Algortan\nAtzo, eguaztena, iluntzean, 200 bat lagunek Mikel Moreno "Peyejo" gazte algortarra libre nahi dutela aldarrikatu zuten. Arrastiko 20:30ean manifestazioa abiatu zuten Algortako Telletxe plazatik, eta mobilizazioaren amaieran, tokiko Libre lantaldekoek gaur goizeko 10:00etan hasitako epaiketa salatu eta Estatu espainolak mota horretako epaiketak "armatzat" erabiltzen dituela gaitzetsi zuten. Era berean, epaiketa politiko "guztiekin" bukatzeko nahia erakutsi zuten, "auzoz auzo eta herriz herri antolatuz, herrietako Libre lantaldeak indartuz".\nMikel Moreno algortarra eta beste zazpi auzipetuak Auzitegi Nazionalean daude berriro\nLibre izateko libre behar ditugu\nJendartea Getxo 2015-05-29 13:08\n2015eko maiatzaren 30eko Espainiako Errege Koparen finalean Athletic animatzeko, pintxo zuri-gorria prestatu zuen Itzubaltzeta / Romoko Gure Etxea tabernako Joseba Andoni Irusta Perez-Yarza ugazaba eta sukaldariak.\nBEREZIA: Athletic, 2015eko Koparen bila\nPolitika Getxo 2015-05-18 23:36\nLibre ekimena atxiloketen aurrean\nItzubaltzeta / Romoko Libre ekimenak manifestazioan salatu ditu gaur Gasteizko Herri Harresian Ertzaintzak egindako atxiloketak eta erabilitako jarrerak. Martxa bukatuta, manifestariek asanblada egin dute eta EAJri hiru gazte getxoztarren alde egin dezan eskatzeko batzokira joatea deliberatu dute.\nUribe Kosta 2015-04-29 16:50\nEhunaka lagunek erabakitzeko eskubidearen alde kalera irten ziren eskualdean, bakoitzak bere tela zatitxoan ideia, amets, desio edo aldarrikapenakaz marraztu eta apaintzeko. Ondoren, guztien borondateak alkarregaz josi zituzten jai giroan.\nBEREZIA: Joste Eguna Uribe Kostan\nKultura Uribe Kosta 2015-03-27 14:16\nKorrika 19 atzerrian, uribekostarren eskutik\nAtzerrian ere egin ditu 19. Korrikak kilometroak, eta hainbat uribekostarrek horien irudiak helarazi dizkigute: Hegoafrikatik (Ane Garavilla), Estokolmotik (Iratxe Garcia), Berlinetik (Mikel Montes), Bartzelonatik (Julen Nafarrate) eta Munichetik (Haizea Amezaga) jaso ditugu Korrikaren argazkiak. Eskerrik asko, denei!\nKultura Uribe Kosta 2015-03-25 12:04\nKorrika 19 Uribe Kostan\n19. Korrika Uribe Kostatik pasatu zenean, martxoaren 24an, Urdulizetik eta Eraindiorainoko 56 kilometroko ibilbidean, ateratako argazkiak dituzue hauek. Aurrerantzean ere, euskararen alde ahaleginean jarraituko duzuelakoan, eskerrik asko eta gozatu!\n»» Ikusi argazki guztiak (323)\nKultura Getxo 2015-02-24 09:00\nAbra Saria 2015 iruditan\nAbra Saria 2015. Saio osoa\nAbra Saria 2015. Jone Uria - Asier Azpiroz: "Kartzeleroa eta Fermin Muguruza"\nAbra Saria 2015. Asier Azpiroz bakarka: "Ilusioa"\nAsier Azpirozek irabazi du Abra Saria\nBEREZIA: Abra Saria 2015


Nola kapsulatu zure buruari buruz\nJendeak zerbitzariak, zerbitzariak, taxi gidariak, hoteletako neskameak, enpresako langileak eta ile-apaindegiko langileak bezalako pertsonei zerbitzu batzuk eskaintzeko ohitura izaten da. Gutxieneko araua% 15ekoa da, nahiz eta pentsamenduak desberdinak izan daitezkeen aparteko zerbitzua (% 20) eta zerbitzu eskasa (% 10 edo gutxiagorako) egokia den aldetik. Batzuek ez dute punta ixten, kasu askotan zerbitzaria ez da zerbitzuaren arazoa; Trafiko-sarrailak eta sukaldeko arazoak arazo horiek izan daitezke eta pertsona horiek beren soldata minimoa osatzeko aholkuetan oinarritzen dira.\nBeraz, gaur egun dugun ideia batzuk ditugun protokoloei dagokienez, matematikako ideia sinple batzuk azter ditzakezu kalkulu erraza baina eraginkorra egiteko.\nModu erraz bat% 15eko tipoa kalkulatzeko\nArau-araua: zerbitzu estandarra:% 15. Lasterbide gehien erabiltzen den% 15a 10% aurkitu eta gero erdia gehitu. Hau kalkulu erraza da; izan ere,% 10 aurkitu behar duzun guztia mugitzen da ezkerreko espazio bateko hamarren batetara (egin zenbakia txikiagoak).\n47.31 faktorea kontuan hartu. Lehenengo inpresioak erakusten digute% 10a 4,70ekoa eta zenbatekoa honen erdia 2.35koa da, beraz 7.00 puntukoa arrazoizkoa da. Matematika zehatza egin daitekeen sinplifikazioa da - 4.70 gehitu 2.35 da 7.05 - baina metodo erraz bat bilatzen ari gara, ez zientzia zorrotza. Soinu estrategia beste leku balio altuetik lan egitea da, hau da, 50eko hamarkadan 50eko hamarkadan faktorea 7.50 barrutian egon beharko litzateke. Faktura 124.00 bada, logika honako hau da: 12 gehitu 6 = 18 beraz guztira 124 gehitu 18 edo 142 arrazoizkoa da.\nSalmenten gaineko Zergaren arabera Tip Tip kalkulatzea\nBeste estrategia oso ona da salmenta-zergatik lan egitea. Begiratu zure salmenten gaineko zerga-tasek eta zenbatekoan oinarritutako estrategia bat diseinatu. New Yorkeko hiri batean, bazkariaren gaineko zerga% 8,75koa da, zergaren zenbatekoa bikoiztu besterik ez duzu eta zure zerbitzu hornitzaileak zoriontsu izango du.\nMatematika nola egiten den galdetzeko erantzun dibertigarri eta bakun batzuk ere badira zeure buruari esker.\nJendeak emandako adibide hauek kontuan hartu:\nHandia zerbitzua - faktura faktoreak% 10, gero bikoiztu.\nHandik gutxira zerbitzu bikaina - fakturaren aldiz% 10.\n$ 50 pean faktura baterako:\nZerbitzu bikaina - faktura-ordutegia% 10 gero bikoiztu da - 15 urte baino gehiago izango dituzu eta estimua nabarituko da.\nZerbitzu ona - nonbait ona eta ona baino. Gehitu apur bat ona baino gutxiago eta segurua izango zara.\nZerbitzu ona baino gutxiago - faktura-aldiz% 10 - mezua igorriko da baina nahikoa adimentsua izango zara, agian ez dela hutsegiterik izango.\n50 $ baino gehiagoko faktura:\nZiurtatu zure kalkuluak zure faktura aurrez aurreko zenbatekoaren arabera abiarazten dituzula.\nZerbitzu handia - fakturako% 10 - bikoiztu egin da.\nBikain gutxiago -% 10 behera.\nTip hori dagoeneko sartzen diren fakturak salbu, tapa eta aholkua nola irudikatu den oso esperientzia banakakoa da. Estimazioa eta biribiltzea denbora guztian zehar egiten dudan zerbait da, hemen eta hortik estentsio gutxi batzuk kezkatu ez zaituztelako. Eta 'tip-ically' biltzen dut arraroa den ekitaldi gisa, ez dudala eskuzabala sentitzen bazkari bat ateratzen denean.\nPresent Progressive Tense erabiliz\nNor asmatu ukipen-pantailaren teknologia?\nChristian Halloween alternatibak\nJameson Raid, 1895eko abendua\nNola Auzitegi Gorenaren Tie Botoak kasu garrantzitsuenak eragin ditzake\nMotxilak zenbakien arabera: tamaina eta erosketa gida\nZergatik gatzak kontserbatzaile gisa funtzionatzen du?\nNeverland Ranch, Michael Jackson-eko kondairako etxea\n50 milioi urte zaldiaren bilakaera\nFigure Skaters Do Sit Spins laguntzako ariketak\nBadira industria-arau ugari Golf Kluben Loftsentzat?\nTop Irudien gomendioak irudien pinturan


Aurkezpena - OPIK Ikerketa Taldea - UPV/EHU\nOsasunaren Gizarte Determinatzaile eta Aldaketa Demografikoari buruzko Ikerketa Taldea (Opik) gizarte-zientzien eta osasunaren alorreko ikertzaileek osatutako diziplina anitzeko taldea da. Opik populazioaren osasun eta gaixotasunean eragina duten faktore sozialen, osasuneko gizarte desberdintasunen eta populazioaren osasuna hobetu dezaketen gizarte determinatzaileen aldaketari bideratutako politiken ikerkuntzan, irakaskuntzan eta ezagutzaren zabalpenean aritzen da batez ere.\nTaldea UPV/EHUko Ikerketa Talde bezala aintzatetsia izan da duela gutxi eta nagusiki unibertsitate bereko irakasleek eta ikertzaileek osatzen dute. Bertan Eusko Jaurlaritzako Osasun Saila eta Osakidetza bezalako erakundeetako beste ikertzaile batzuk ere biziki aritzen dira elkarlanean eta estatu eta nazioarte mailako talde eta erakundeekin ikerketa lankidetza estua mantentzen dugu.\nOpik ikerketa taldeak osasunaren gizarte determinatzaileekin, osasuneko gizarte desberdintasunekin, Osasuna politiketan eta osasun politikekin, eta aldaketa demografikoaren oinarrizko dimentsioekin erlazionaturiko hainbat ikerketa-proiekturen buru izan da eta izaten jarraitzen du gaur egun, eta gai berberei buruzko beste proiektu batzuetan parte hartzen du sare eta ikerketa-talde desberdinekin elkarlanean arituz. Ikerketa-jarduerez eta unibertsitateko irakaskuntzaz gain, Opik ikerketa taldeak bere emaitzen transferentzia eta hedapenerakohainbat jarduera burutzen ditu, bai administrazio publiko eta entitate sozialekin ikerketa-jardueretako lankidetzaren bidez, bai zabaltze-jarduerak antolatuz eta baita populazio orokorrarentzako edo profesionalentzako etengabeko prestakuntzako zereginetan parte-hartuz


«Ez du balio ‘zientziak salbatuko gaitu’ esan eta zientziari kasu ez egiteak» | Euskal Herria | Naiz\n2020 AZA. 30 - 06:10h\nEHU-ko Zoologia irakasle eta ikertzailea, saguzarretan aditua\nArrazoia zuten, saguzarrak –eta beste animalia asko– ikertzea eta dituzten birusak aztertzea ez zen zaletasun “friki” bat, animalia horien ongizatearekin, eta gurearekin, estuki lotuta baitago. Horra, oinarrizko zientziaren balioa.\nJoxerra Aihartza zoologoa, Leioako kanpusean. (Aritz LOIOLA/FOKU)\n«Birusek gizakietara jauzi egiteko eta birus hori mundu mailan hedatzeko aukerak handitu ditugu»\n«Ez dut baikor izateko motibo asko, baina izan behar dugu, arrazoi sinple bategatik: ez dugu beste erremediorik»\n«Atzoko bide bera hartzen badugu, leku berera iritsiko gara. Atzoren ondorioa gaur da»\nTira, badirudi zerbaitetarako balio duela bizitza erdia saguzarren atzetik emateak.\nBeti esan didate: ‘Zer arraiotarako ikertzen dituzu saguzarrak?’. Begira, ezagumendua sortu egin behar da, ezagutzen ez duzuna ezin duzulako erabili. Hori da oinarrizko ikerketaren funtsa, eta hori da guk egiten duguna. Oihanetara joaten gara ea zein saguzar espezie dauden ikustera, ea zer jaten duten, eta ea zein birus izan ditzaketen. Eta agian jabetzen gara eltxo bat jaten dutela, gakoa dena gaitzen bat transmititzeko, adibidez. Ezagumendu hori ezinbestekoa da gero erabilgarritasuna bilatzeko. Uste dut politikariek ez dutela oso ongi ulertzen; ez dago ikerketa aplikaturik, oinarrizko ikerketarik gabe. Koronabirusak argi eta garbi utzi du: kolpetik birus bat sortu, eta aurretik existitzen den oinarrizko ikerketari esker, baditugu tresnak bilatzeko nondik etor daitekeen birus hori.\nZehatza al da saguzarretatik datorrela esatea?\nBirus honetatik ezagutzen dugun birus hurbilena saguzarretan aurkitu da. Eboluzio mailan, saguzarretatik datorrela esatea zuzena da. Baina ez dugu birusa bera saguzar batean topatu, eta susmoak daude, zeluletan sartzeko dituen giltzak ikusita, gugandik hurbilago egongo den beste ugaztunen batean bizi izan dela. Ez dakigu nondik pasa den birusa gizakiongana.\nJoxerra Aihartza, eskuinean kamararekin, bere lankideekin Gineako Monte Alenen. (J.A.)\nOMEk misio bat abiatu du jatorri hori argitzen saiatzeko.\nOsasunaren ikuspegitik, uste dut gordailua topatzea garrantzitsua izan daitekeela. Saltsa hau hasi zenean, honetan gabiltzan munduko hainbat ikertzaileren artean sortu zen eztabaida, ea saguzarrekin lanean jarraitu behar genuen aurten edo ez. Eta kezka ez zen saguzarrek birusa pasako ote ziguten, alderantziz baizik, guk pasako ote genien saguzarrei, SARS-CoV-2arentzat gordailu berri bat sortuz. Horixe gertatu da, antza, bisoi abeltegiekin; gordailu berriak bihurtu dira, eta, kolonia handiak direnez, birus horren birkonbinaziorako eta aldaketarako laborategi bihurtu dira. Berdina gertatzen da txerrien kasuan gripearekin, adibidez.\nBeraz gordailuak bilatzea garrantzitsua da, baina ez bakarrik basabizitzan. Katu eta felidoetan agertu izan da birusa. Inork testatu al du Europako katuek koronabirusik baduten? Gizarteak zergatik ez ditu jarri dagoeneko albaitariak gure etxe eta aziendetako animaliengan birus honen inpaktua neurtzen? Gordailu berriak sor ditzakegulako gure inguruan. Gure bizimoduaren ondorioa da. Izan ere, koronabirusaz gain, birus emergente pila bat ditugu, gure gaurko bizimoduan oso baldintza onak topatzen dituztenak horrelako jauziak emateko.\nOrain helduko diogu. Aurretik, zergatik dakigu hainbeste saguzarren birusei buruz?\nArrazoi historiko eta logistikoak daude. Ni saguzarrekin hasi nintzenean, 1993 inguruan, Finlandian bi ikertzaile hil ziren, ustez amorruak jota, saguzarrek hozka egin eta gero. Eta gutxira Eskozian beste ikertzaile bat hil zen. Horrek argi gorriak piztu zituen eta ikerketak hasi ziren. Berehala konturatu ginen amorrua ez, baina bere taldeko lisabirus batzuk badituztela.\nBehin horretan hasita, birologoen eta zoologoen elkarrekintza horretan, konturatu ginen saguzarrekin lan egitea erraza dela, eta hemen datza arrazoi logistikoa. Saguzarretan erraza delako milaka animaliako koloniekin lan egitea, eta beraz, prebalentzia txikietan ager daitezkeen birusak ere kolonia horietan topatu eta ezaugarritu daitezke. Mila saguzarren laginak hartzea lana da, baina egun gutxietako kontua izan daiteke. Aldiz, mila karnibororen birusak hartzea astakeria bat da.\nNycteris Arge saguzar espeziea, hegaldi betean. (J.A.)\nZu ez zara birologoa, zoologoa baizik, eta zuen lana saguzarren jokabide trofiko eta espazialak ikertzea da. Zer jaten duten eta non bizi diren. Aldaketarik sumatu duzue azken hamarkadetan?\nMundu mailan gertatzen ari den zerbait da, baita Euskal Herrian ere. Hemen galzorian dauzkagun espezieetako askoren egoera, ferra-saguzar mediterraneoarena, adibidez, lotuta dago hosto galkorretako basoen egoera txarrarekin edo kobazulo epelen humanizazioarekin. Ez da azken 25 urteetan gertatu, azken 200 urteetan gertatutakoa islatzen du egungo egoerak. Lehendabizi deforestazio basati bat XX. mende hasiera arte, gehienbat Euskal Herri atlantikoan. Industrialdean pilatzen zen jendeak esnea eta okela eskatzen zituen, eta horretarako larreak eta aziendak ugaritu behar ziren. Gero basoak pixkanaka berreskuratzen hasi ziren, baina exotikoen landaketarekin, eta hori desastre bat izan da. Gauza nahiko orokorra da Europako leku gehienetan.\nEuropa aitzindari izan da, baina aipatutako deforestazioa eta azienden zabaltze hori gori-gorian dago orain, esate baterako, Afrikan eta Asiako hego-ekialdean. Zein neurritan errazten ditu horrek zoonosi berriak?\nAsko. Maiztasun txikiarekin gertatzen den zerbait gertatzeko giltza txanpona behin eta berriz botatzea da, apustua behin eta berriz egitea. Eta hori egiten ari gara. Garai batean, munduko hainbat eremutara ez zen gizakirik iristen, edo oso-oso gutxi. Lehenago, horrelako jauzi bat gertatzen zenean [birusak animaliatik gizakira salto egitea, zoonosia], gehienetan ez zuen ibilbide handirik izango. Zoonosi horrek ez zuen bideragarritasunik izango; besteak beste, oso gutxitan gertatuko zelako eta jendearen arteko konektibitatea txikiagoa zelako.\nAdibide bat. Aurten Ekuatore Ginean ibili gara, Monte Aleneko oihanetan. Duela 100 urte barruko basoetan ez zen inor sartzen. Pigmeo edo bantu leinu txikiren bat, izatekotan, baina ziur gutxiago sartzen zirela, ehiza lehenago topatuko zutelako. Gauza bera gertatzen da Borneoko Kalimantanen. Hori desagertu da, gaur egun motozerrak eta kamioiak leku guztietan sartu ditugu. Monte Alenen txinatarrak ari dira egurra ateratzen, eta Kalimantanen, malaysiarrak eta korearrak. Ondorioz, bertan birusen batek jauzi egiteko aukera baldin badago, aukera hori handitu egin da. Eta mugikortasuna ere handitu denez, birus hori berehala zabaldu daiteke mundu osora. Alegia, birusek gizakietara jauzi egiteko, eta birus hori mundu mailan hedatzeko aukerak handitu ditugu.\nEsan ohi da izurri beltza oinez edo zaldiz mugitzen zela Erdi Aroan; kolerak trena eta itsasontzia hartu zituela; eta koronabirusak hegazkinak eskura izan dituela. Ordu gutxitan munduko edozein txokotan.\nHori da. Ez dago jada azken mundu galdurik. Ez da existitzen. Conan Doylek ezingo luke nobelarik idatzi gaur egun. Dena Google Earth-en dago.\nAurrekoak ez dira debalde jarritako bi adibide. Erdialdeko Afrikako mendebaldean egin duelako eztanda ebolak, deforestazioak eta gerraren ondorioek lagunduta. Eta Kalimantanen topatu da lehenengo aldiz gizakiengan Malaysiako malaria delakoa.\nHala da. Atzerago ere jo dezakegu. Dirudienez, Afrikako Gineako eremu horretan sortu zen hiesa ere zoonosi gisa. Azken ikerketen arabera, XX. mende hasieran. Bertan ibili zen, gizaki populazio txikien artean mugitzen, irauten, 60ko hamarkadara arte, munduan barrena zabaltzen hasi zen arte. Ebolarekin eta Malaysiako malariarekin, antzeko. Baina adibide asko daude. Egun hauetan kezkatuta daude Bolivian, duela 16 urte gizakiengan topatu zen arenabirus batek jauzi egin baitu berriz, baina oraingoan lehenengo aldiz pertsonatik pertsonara kutsatzea detektatu da.\nAldi berean, birus horiek detektatzeko gaitasuna gero eta handiagoa da.\nBatetik, ebidentziak daude horrelako gaitzak gero eta gehiago gertatzen direla. Bestetik, gero eta tresna hobeak ditugu gaitz horiek identifikatzeko eta ezaugarritzeko.\nEz dirudi oso inteligentea halako lehia batean sartzea zoonosiekin. Beti ibiliko gara haien atzetik.\nEz da lasterketa bat, nahiz eta balitekeen hautespen naturalak eta eboluzioak lehiatik asko izatea. Batzuek iraun egiten dute, irabazi, eta beste batzuk iraungi egiten dira, galdu. Gure kezka izan behar litzateke ez iraungitzea, baina nire kezka da daramagun bideak ez digula oso itxaropentsu izateko aukerarik ematen. Gauzak asko hobetu ditugu azken 500 urteetan. Kontuan izan zenbat bizi garen, edo zenbat ume hiltzen diren. Gure espezieak sekulako hazkundea izan du, baina kapaz izan behar dugu datorren arazoa aurreikusteko.\nEta gai al gara?\nJendeak pentsatzen du zientziak salbatuko gaituela, teknologiak, ezagumenduak. Azken finean, zientziak ekarri dituelako onura horiek. Baina ez du balio esateak zientziari edo teknologiari esker salbatuko garela, eta gero zientziak esaten digunean ezin dugula bide honetan jarraitu, horri kasurik ez egiteak. Zientzian asko sinisten dugu, baina klima aldaketa gertatzen ari dela esaten digunean eta horren ondorioak ezingo ditugula jasan esaten digunean, ez diogu kasurik egiten. Berdina deforestazioarekin, itsasoaren azidifikazioarekin, hondakinen kudeaketa kaskarrarekin hemen bertan. Ezin da horrela jokatu. Puntu honetan denak ados gaude zientzia munduan: etengabeko hazkuntza ezinezkoa da. Baina etengabeko hazkuntzara kondenatzen gaitu kapitalismoak, sistemak. Etengabe hazten den edozein bizidunek bere bizilekua txikitzen du.\nBaikortasunerako zirrikituren bat ikusten al duzu?\nEz dut motibo asko oso baikorra izateko. Iruditzen zait gure politikariek oso maila txarra ematen dutela ezagumenduaren aurrean. Hala eta guztiz ere, uste dut baikor izan behar dugula, arrazoi sinple bategatik: ez dugu beste erremediorik gauzak konpontzea baino. Baina gauzak konpontzea ez da lehengora bueltatzea. Atzoko bide bera hartzen badugu, leku berera iritsiko gara. Atzoren ondorioa gaur da, horrek ez du bueltarik.\nHorri buelta emateko gai izan behar dugu. Ezagumenduak eta teknikak, globalizazioarekin batera, tresna oso onak eskaintzen ditu gauza hauek elkarrekin egin ahal izateko. Txunditzekoa da hain denbora laburrean birus bat Txinan detektatu, sekuentziatu, mundu osoko ikertzaileak horretan jarri, eta urtebete baino gutxiagoan 10-20 txerto posible esku artean edukitzea. Bai, kapitalaren interesagatik ere bada, konforme, baina kapaz gara hori egiteko. Hori da gure ahalmena. Gai izan behar dugu ahalmen hori guztien interesen alde jartzeko, eta nolabaiteko hazkuntzarik eza bilatzeko, deshazkuntza gehiegi eskatzea bada.\nEgingarria al da?\nOso erronka zaila iruditzen zait gaur egungo joerak ikusita, baina teorikoki egingarria da, eta praktikan ezinbestekoa. Bestela… begira, apokalipsiaren lau zaldiak oso sinbolo ona dira, ziur aski gure kulturan alferrik sortu ez dena: gosea, gerra, izurria eta gorrotoa. Lau zaldi horiek batera datoz, eta bide honetatik jarraituta, etorriko dira.


Japoniar ideogramak euskaraz: japoniera errazago ikasteko gidaliburua Sustatu.eus - Teknologia albisteak\nJaponiar ideogramak euskaraz: japoniera errazago ikasteko gidaliburua\n2010-11-11 : 10:11\nJon Goikolea arrasatearrak "Japoniar ideogramak" liburua kaleratu du. Japoniera ikasteko metodo praktikoa eta erabilerraza eskaintzeko asmoz, egileak euskarara ekarri ditu hizkuntz horretako 2.140 kanji ideograma. Gainera, liburuan eskaintzen ditu ikur horien guztien jatorria, esanahia, ahoskera eta errazago ulertzeko eta memorizatzeko bidea.\nArgazkiak.org | Ibilgailua japonieraz © cc-by-sa: goioarana\nEsan daiteke, gainera, euskaldunontzat ekarpen berezia egin duela debagoiendarrak, izan ere, ez dago merkatuan aurkitzerik era horretako libururik ez gazteleraz ezta frantsesez ere.\nEgungo japoniar idazkerak erabiltzen ditu hiru sistema aldi berean, batetik, soinuak irudikatzen dituzten hiragana eta katakana alfabeto silabikoak eta, bestetik, kontzeptuak ordezkatzeko balio duten kanji ideogramak. Testu arruntetan nahasten dituzte hiru sistemak. Hiragana, esaterako, erabiltzen da japoniar jatorria duten hitzak idazteko; katakana alfabetoarekin, aldiz, transkribatzen dute beste hizkuntzetatik hartutako hitzak; azkenik, jatorri txinatarra dituzten kanji ikurrak erabiltzen dituzte kontzeptu osoak islatzeko.\nKopuru handiagatik eta marrazteko duten zailtasunagatik, kanjiak dira gaitzenak ikasteko eta gogoratzeko, eta horiek dira, hain zuzen ere, euskaratu dituenak Arrasaten lekututa dagoen Goihata enpresako arduradunak. Egun, 6.000 kanji ideograma baino gehiago daude japonieran; Goikolearen liburuan jaso dira, hala ere, egungo hezkuntza ofizialean eta eguneroko testuetan ohikoenak diren 2.140 kanjiak.\nBi urte luze jo duen euskaratze prozesuan, Goikoleak hartu du oinarri bezala Japonen irakasle eta lagun izandako Jos R. De Roo hizkuntzalariak asmatutako Roo kodea. Abade flandiarrak lau laukitan banatu zituen ideogramak eta, batez ere, goiko ezkerreko eta beheko eskubiko zatietan errepikatzen ziren elementuak identifikatu eta deskribatu zituen. Gainera, De Roo-k aztertu zituen ideogramen bestelako osagarriak, testu zaharretara jo zuen eta saiatu zen ikurrek hasieran zuten "zentzua" aurkitzen. Hil aurretik, 2001 kanji izeneko liburuan jasota utzi zuen sistematizazio hori guztia.\nOraingo liburua ez da Jon Goikoleak eta Chieko Hatak, biak Goihata enpresakoak, egin duten aurreneko ahalegina euskara eta japoniera hurbiltzeko. Lehenago, 2007. urtean, Interneten, guztion eskura jarri zuten 20.000 hitz baino gehiago biltzen dituen Euskara-Japoniera eta Japoniera-Euskara hiztegia (Firefox nabigatzailearen erabiltzaileek badute hiztegi hori kontsultatzea Euskalbar gehigarria erabilita).\n"Japoniar ideogramak" egileen auto-ekoizpena izan da: beraiek zuzendu, maketatu eta finantzatu dute liburua. Lanak, guztira, 310 orrialde ditu eta Elkar liburu-dendetan jarriko dute salgai.\nLiburua ezagutarazteko aurkezpen sortatxoa ere antolatu dute arrasatearrek:\nAzaroaren 4an, Belgikan, De Roo-ren jaioterrian hitzaldia eman zuten.\nAzaroaren 13an eta 14an, Bilbon, stand-a jarriko dute japoniar kulturalaren Nihon jaiaren bigarren edizioan.\nAzaroaren 18an, Arrasateko Kulturaten, liburua aurkeztuko dute iluntzeko 18:30etan.\nEtorkizunari begira, eta behin argitalpena komertzializatu eta gero, Goikolearen eta Hataren asmoa da sarean jartzea liburuan jasotako ideogramen bilduma eta egitea gaztelerazko bertsioa.


Luis Ocampo: «Legez kanporatzen bagaituzte, politikoki erantzungo dugu» | Mundua | Berria\nLuis Ocampo. Izquierda Castellanako bozeramailea\nNOS DIARIO Tamaina handiagoan ikusi\nIzca Izquierda Castellana alderdia legez kanporatzeko mehatxutik salbu geldituko zela zirudien joan den abenduan, Espainiako Auzitegi Nazionalak deitua zuen ahozko saioa bertan behera utzi zuenean. Baina prozesuarekin jarraitzea erabaki zuen bi aste geroago, Estatuaren Abokatutzak eta fiskaltzak auzia artxibatzeko aurkeztu zuten eskaera baztertuta. Alderdien Legea urratzea leporatu zion Espainiako Barne Ministerioak Izcari, eta alderdiak estatutuak egokitu zituen legearen baldintzak betetzeko. Ez da nahikoa izan. Luis Ocampo alderdiko bozeramailearen (Vigo, 1952) iritziz, «bultzada politiko bat» dago erabakiaren atzean, eta azaldu du Izcak sortu zenetik jasan duela «kriminalizazio prozesu bat».\nNola ikusten duzue duzue Auzitegi Nazionalaren ebazpena?\nEsan genuen hoberena espero genuela ahozko saioa bertan behera gelditu zenean, joan den abenduaren 14an, baina okerrenerako prest geundela. Ez gaitu ustekabean harrapatu Auzitegi Nazionalak azkenean hartu duen erabakiak. Harrigarria bada, fiskaltza eta Estatuaren Abokatutza prozedura artxibatzearen alde agertu zirelako auzi saioa bertan behera gelditu eta gero. Gure estatutuak 2015eko Alderdien Legera egokitu gabe zeuden, hori konpondu zen, alderdi politikoen erregistroak aldaketak onartu zituen, balekoa eman zien estatutuei, eta fiskaltzak eta Estatu Abokatutzak idatziz adierazi zuten kasua artxibatu egin behar zela, haien iritziz. Baina epaileak kontrakoa erabaki du.\nZer argudiotan oinarritu du bere erabakia auzitegiak?\nBarne Ministerioak prozedura horren bidez Izquierda Castellanaren legez kanporatzea bilatzen zuela, eta eskari hori ez dela bete. Ez geneukan inolako zalantzarik auziaren atzean bultzada politiko bat dagoela, eta azken ebazpenarekin oso agerikoa bihurtu da. Justiziaren eta, bereziki, Auzitegi Nazionala bezalako salbuespenezko egitura baten jarrera demokratiko faltak azaldu dezake soilik halako erabaki bat. Errealitate hori ezaguna zaigu aspalditik, eta ez gaitu harritzen.\nZeri erantzungo lioke Izquierda Castellana legez kanporatzeko bultzada politikoak?\nGu 2000. urtean sortu ginen, eta eratu ginenetik babestu dugu proiektu apurtzaile bat, errepublikanoa; trantsizioa salatu dugu, prozesu demokratiko baten gabezia islatzen duelako; internazionalismoa babestu dugu, bai espainiar estatutik kanpo, baina baita estatu barruan ere, haren barruko herrien subiranotasunaren eta autodeterminazio eskubidearen defentsaren bidez. Hasieratik ezagutu dugu Izcaren kontrako kriminalizazio prozesu bat. Dozenaka atxiloketa jasan ditugu, eta dozenaka epaiketa gure ekintzailetza esparruarekin lotuta. Legez kanporatzeko saiakera bat ere izan zen 2008. urtean, Manos Limpias sindikatuaren salaketa baten ondorioz. Aurretik, beste salaketa bati egin genion aurre. [Espainiako] monarkiari iseka egitea egotzi ziguten, eta [Baltasar] Garzon buru zuen epaimahaiak instruitu zuen kasua. Hark artxibatu zuen. Kartel batzuetan salatu genuen erregea frankismoaren krimenen konplize dela. Auzi saioan baieztapen hori frogatzeko aukera izan genuen, eta auziarekin aurrera ez jarraitzea erabaki zuen epaileak.\nEbazpenaren ostean adierazi zenuten ez zinetela gatazka juridikoetan katramilatuko. Nola erantzungo diozue legez kanporatzeko arriskuari?\nErantzun politiko bat prestatzen ari gara. Manifestu bat egin dugu, sinadurak biltzen ari gara, eta atxikimenduak gure webgunean argitaratzen hasi gara. Katalunian, estaterako, 150 lagunek baino gehiagok sinatu dute; horietako asko esparru subiranistako ordezkari politikoak eta gizarte ekintzaileak dira. Astero, jasotako atxikimenduen berri emango dugu. Auzi saioa hurbiltzen denean, prozedura salatzeko ekintzak egingo ditugu kalean, eta, azkenean legez kanporatzen bagaituzte, politikoki erantzuteko estrategia jarriko dugu abian, neurri juridikoak alboratu gabe. Ziurrenik [Espainiako Auzitegi] Gorenera joko genuke.\nAldi berean, Doris Benegas fundazioa erregistratzeko prozesuan zaudete —Benegas Izcaren sortzaileetako bat izan zen, eta Ocamporen bikotekidea; 2016an hil zen—. Hor ere trabak izan dituzue.\nDuela urtebete fundazioa erregistratzeko dokumentazioa aurkeztu genuen. Estatuko legediak eskatzen du 30.000 euro aurkeztea. Guk erdiaren ekarpena dirutan egin genuen, eta beste erdia fundazioaren egoitza bihurtu nahi dugun higiezinaren bidez. Enpresa ezagun batek azterketa egin zuen eraikina balioztatzeko, baina Justizia Ministerioak dio eraikinaren balioa 15.000 euro baino gutxiagokoa dela, inolako txostenik aurkeztu gabe. Erabaki horri helegitea aurkeztu diogu. Uste dugu fundazioaren erregistroa geldiarazteko ahalegin bat dela.\nZer ondorio izango luke Izca legez kanporatzeak Gaztelako ezkerrarentzat?\nErrealitate politikoa argitzeko elementu bat izango litzateke, Barne Ministerioak zertara jokatzen duen agerian utziko lukeena. Gure erakundea jardun politikoan eta sozialean oinarritzen da, eta horretan jarraituko dugu. Errepresio neurri gehiago hartu nahi badituzte, haiek ikusi beharko dute zer nahaspilatan sartuko diren. Militantzia sendo dago, eta uste dugu prozesu horrek eragingo lukeen bakarra espiritu hori indartzea izango litzatekeela.\nEuskal Herriari eskertu nahi diogu askatasunaren alde egin duen borroka historikoa, autodeterminazio eskubidearen aldekoa, eta aitortza egin nahi diegu legez kanporatzeko arriskuan gaudenean babesa agertzea erabakitzen duten herri mugimenduko lagun guztiei. Espero dugu 2022an euskal presoak, gutxienez, Euskal Herrira itzultzea eta, ahal den neurrian, aske gelditzea.


Berneray Bidaiarien eta Car Ferries\nBerneray bidaiarien eta auto-ferry txartela prezioak, ordutegiak, txartelak erreserbak eta ferryak Berneray Leverburgh eta Harris bela informazioa.\nKonparatu erabilgarri Berneray ferry txartela prezioak denbora errealean eta liburu merkeenak Berneray autoa eta bidaiarien ferry eta Berneray, Leverburgh eta Harris Caledonian MacBrayne Ferries (Calmac) ferryak berrespena berehalako online bela. Search pertsonalizatua\nTicket Prezioak eta Erreserbak Book Berneray Ferry Sarrerak Caledonian MacBrayne Ferries (Calmac) ferryak Berneray Leverburgh eta Harris online bela eskuragarri ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Berneray bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Berneray ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Berneray buruz gehiago\nBerneray Kanpoko Hebridak / Mendebaldeko uharteak irla bat, mendebaldean Eskoziako kostaldetik uharte uhartedi bat da. Outer Hebrides Eskozia eta Erresuma Batuaren zati da.\nBerneray da uharteen hegoaldean (North Uist, Benbecula eta South Uist) galtzadak labur bat konektatutako. ferry zerbitzua A Berneray exekutatzen Harris eta Lewis iparraldean.\nDistantzia eta leku ideia bat emateko, 40 minutu batzuk hartzen Hemen hegan Glasgow, hiri handiena Eskozian from. Uharte dira gutxi gorabehera erdiraino Londres eta Islandia artean eta Danimarka eta Suedia hegoaldeko latitude berean daude; Berneray da berez Sitka hiria Alaska bezala latitude berean.\nBerneray bidaia dezakezu hainbat metodo, ferry, hegazkina, autoa edo autobusa konbinazioak barne. Badira tokiko garraio publiko ona urte osoan (sei egun astean) da.\nBerneray da 2 mila batzuk zabal eta 3 mila luzea. Ez dago uhartearen ekialdeko hegalean zehar errepide bat da, eta beste zentro bidez eta machair zehar. Hauek eta errepideak Berneray hurbiltzen dira gehienbat pasatzen noizbehinkako arloak bakar-pista. Gidatzeko erraza, trafiko oso gutxi da. Oztopo nagusia ardi sartu errepide erdian, eta noizean behin igaraba zeharkaldia exekutatu direla. Oinez edo bizikletaz mugitzeko moduen popular dira. Bide zirkular bat irla hori argi urdina waymarker seinaleak seinaleztatuta askoz. Bestela, herri paseo bat da irla, ordu 5 inguruan hartzen inguruan itsasertzeko jarraitu. Ibilaldi gehienak hondartzetan. lurra euri ondoren eremu apur bat boggy izan daiteke, beraz, iragazgaitza oinetakoak gomendatzen da. Hala eta guztiz ere, ez dira lur eremu arriskutsua ez lokatzetan oinezkoentzat handienetako arazoa da. Berneray mendietan nahiko txikiak dira, bakoitzak minutu 15 buruz hartzen ibiltzea sartzen pertsona batek. Altuera izan arren, goitik aldiz benetan ikusgarriak dira; Egun argi batean, posible da ikusteko 30 beste uharte, St Kilda, eta beste hainbat hondartzak barne. Badira Berneray animalia arriskutsua edo pozoitsuak. Sheepdogs pertsona pasatzen Growl daiteke, baina, oro har, arriskutsua izan daiteke. Berneray jende askok mantentzen katuak, errespetatzen diren. Noiz bisita\nBerneray klima nahiko epela da, neurri handi batean, eguraldi aginduei Golkoko Korronteak batera. Eguzki-epeak nahiko zabala izan daiteke. Eguraldi-batean aldatu ahal izango - Urteko edozein sasoitan - eta posible da "lau urtaroak ordu batean" eskuratu. Honegatik kokapena, elur sakona eta eguraldi oso hotza arraroak dira. Iparraldeko irla bat izatea, udako eguzki ordu oso luzea izan daiteke; Ekainaren amaieran inguruan, gau batzuk inoiz ez dira guztiz iluna. Neguan, alderantziz, abenduaren gau oso luzea da.\nBerneray hilabete gehien uztaila eta abuztuan, noiz ostatua uhartean batzuetan zaila aurkituko dira. Uztaila da, halaber, gizarte-gertaerak, adibidez, Berneray Astea gertatuko.\nDenboraldi hilabete - April ekainera, eta iraila urria - askotan eguraldi onena eta paisaia. Urte sasoi honetan, askotan posible da irla paseatu eguzkia blistering eta ez da inor ikusten hondartzetan. Neguko behar ez den bitartean, denbora bat bisitatzeko. Ostatu da erraz eskuragarri, eta askotan osoa gazte aterpetxean izan daiteke zure buruari. Neguko fauna udan fauna desberdina da, eta eguraldi aldakorra inspirazio argazkilari eta artista da. Hala ere, zozketan bat big neguan, eta, batez ere, izan ere, kokapen geografikoa, oso urrun dagoela litekeena Ipar argiak ikusi behar dira. Best Berneray Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Caledonian MacBrayne Ferries (Calmac) bidaiari eta autoa ferryak txartelaren prezioa eta Berneray. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Berneray ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Berneray ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Berneray autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Berneray ferry txartela prezioak lortzeko, erabilgarritasuna eta liburu autoa eta bidaiarien ferry Berneray sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Berneray barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Kooperazio fabrika: ekonomia egin, baina beste modu batera | Economía Solidaria | Economía Solidaria\nKooperatiba Fabrika (KoopFabrika) proiektu profesional eta ekimen sozioekonomikoak martxan jartzen laguntzeko programa da. Ekonomia sozial kooperatiboa sustatu nahi duen eragile sare batek antolatua, asteazkenean ikasturte berria abiatu zuen Eskoriatzan. Datozen asteetan ezagutza teorikoa jaso eta proiektuak garatuko dituzte partaideek Gipuzkoako lau eskualdetan.\nBigarren ikasturtea bada ere, bere ibilbideak pare bat urte gehiago du; aurrez gauzatutako bi ekimenen batura baita: Kooperatzen, Beterri-Buruntzaldean, eta Berrekin-Berregin, Debagoienean. Hor jardun ziren eragileak barneratuz eta beste batzuk batuz, bide berriari ekin zioten iaz. Sustatzaile nagusiak, Olatukoop sarea eta Mondragon Unibertsitateko Lanki ikertegia dira, baina taldea zabalagoa da. Haiekin lankidetzan dihardute hainbat udalek, garapen agentziak eta EHUko Gezki institutuak; finantzatu, aldiz, Gipuzkoako Foru Aldundiak egiten du.\nHiru fasetan –edo fabriketan– bereizitako programa da: formakuntza, tutoretza eta saretzea. Lehena, hamar asteko trebakuntza oso praktikoa da, ekonomia sozialean oinarritutako proiektugintzaz ikasteko. Lau orduko ekimenak antolatu dituzte asteazkenetik ostiralera. Eskoriatzan edota Hernanin egiten dituzten saio bateratuetan teoria eta tresnak landuko dituzte; Eskualdekoetan, berriz, ikasitakoa euren egitasmora egokituko dute; hartara, lurralde bakoitzeko eragileekin saretu eta tokiko ekonomiaren ikuspuntua ere jasoko dute. Izan ere, proiektu kolektibo berriak hazitegi nodoetan garatzen dituzte, tokiko behar eta errealitateak aintzat hartuz. Aurten, halako bana dute Gipuzkoako lau eskualdetan, aurretik parte ziren Debagoien, Buruntza-Beterri eta Oarsoaldeari, Bidasoa bailara ere batu baitiote.\nPrestaketa amaitzean, egitasmo bakoitzaren arduradunek hainbat helburu zehaztu beharko dituzte, eta horiek lortzen laguntzeko, tutore edo bidelagun bat atxikiko zaie. Aste Santutik uda bitartean ekimen pilotuak prestatuko dituzte, eta ondoren, martxan jarri, egungo ehun komunitarioan txertatzeko tokiko eragileekin saretzea landuz.\nEgun, Gipuzkoako edozein pertsona edo proiekturi zabalik dago programa. Nahiz eta izen ematea Eguberrietan egin, espero baino hobeto joan da. 70etik gora eskaera jaso zituzten, eta elkarrizketen ondoren, aukeratuak 50 lagun izan dira. Talde anitza da, baina komunean dute «euren burua ikusten dutela ekonomia egiten, baina beste modu batera. Askotan ez du forma argirik beraien planteamenduan, baina ez dute bideragarritasun ekonomikoa bakarrik kontuan hartu nahi, pentsatzeko eta bizitzeko moduarekin ondo lerratuko den proiektu bat egin baizik. KoopFabrikan horri forma ematen diogu», zehaztu du programako proiektu, tutoretza eta komunikazio arduradun Beñat Irasuegik.\nHautatuak hainbat sektoretan eskarmentua duten lagunak direnez, elkarrengandik ere ikastea ahalbidetzeko ekintzailetza taldeak osatuko dituzte. Helburuei dagokienez ere profila askotarikoa da: ideia bat dutenak, elkartegintza edo herrigintzako proiektu bat profesionalizatu nahi dutenak, kooperatiba bilakatu nahi duen elkarte mugatu bat, edota ideiarik ez dutenak, baina egiteko hauetan trebatu nahi dutenak. Hasi aurretik, 32 proiektu detektatu dituzte.\nZer egin nahi duten argi dutenetako bi dira Arantxa Mitxelena errenteriarra eta Jon Lizarazu antzuolarra. Mitxelena jubilatu talde bateko kide da, Donostialdean etxebizitza kolektibo proiektu bat gauzatu nahi duena. Orubeak begiratzen ari dira oraindik, baina hamabost bat kideko elkartea kooperatiba bilakatu nahi dute, «erabilera lagatzekoa, ziur aski». Horretarako baliagarria zaien zer dagoen ikustea eta trebatzea du ikasketa helburu. Lizarazu, aldiz, beste kide batekin ari da parte hartzen. Elkarrekin web-garapenean oinarritutako enpresa txiki bat sortu nahi dute, honen oinarriak gizartearekin bat joan eta honen beharretara moldatuz. Bergarako Berrekin-Berregin ekimena ezagutzen zuen, eta eredu honen baitan ekitea erabaki dute «gaitasuna daukagulako eta nahi dugulako gure bizitzaren parte izango den lana izatea, erabaki guztiak hartzeko eskubidea izatea eta burujabe izan».\nPartaideak ez dira trebatuko diren bakarrak, ordea. «Konturatu ginen beste ekintzailetza eredu bat lantzeko, beste tutore eredu bat behar zela eta ez zegoela. Eredua sortzen ari gara eta baita tutore profila ere», argitu du Irasuegik. Bidelagunak sektoreko pertsona erreferenteak, beste kooperatiba bateko kideak, tutore teknikoak edo espezializatuak izan daitezke. Pausoak ematen laguntzen diete ekintzaileei, beharrak identifikatuz edo nola ase aholkatuz, baina eurak dira egitasmoak burutu behar dituztenak.\nBerezko eredua lantzen\nKoopFabrikak izaera sozialeko ekonomia eta ekintzailetza sustatzen ditu. Hau da, kolektiboaren bizi baldintza hobetzea eta komunitatearen premiak asetzea xede duten proiektu sozioekonomikoak garatzen dituzte. Irasuegiren ustez, «Euskal Herrian dagoen eredua, orokorrean, nahiko neoliberala da, kasu batzuetan, eta beste batzuetan, tradizionala, oso pasiboa. Badago zerbait egin nahi duen norbait, laguntzen diot enpresa plana egiten, diru laguntza lortzen eta gero egin dezala ahal duena. Horrekin puskatu nahi genuen eta eredu berri bat sortu».\nAutoeraketa eta autogestioaren paradigman kokatutako praktika multzo moduan ulertzen dute ekintzailetza merkatu logikei jarraitu beharrean, kapitalari izaera instrumentala aitortzen diona, kolektiboa eta lankidetzan oinarritua. Izan ere, eredu neoliberalak norbanakoa jartzen baitu sistemaren akatsek eragindako arazoei irtenbidea topatzeko erantzule eta arduradun nagusi. Halaber, kooperatibagintzaren oinarrietako bat den interkooperazioa ardatz garrantzitsu bezala txertatzeko asmoa dute. Hau da, sektore edo balio katearen araberako elkarlaguntza sareak josi nahi dituzte, besteak beste, elkarrekin merkatuan hobeto kokatzeko edo finantzazioa errazago lortzeko.\nBeste ekintzailetza ereduetan bezala, ideia originalak egon badaitezke ere, jendartean dauden premiei lotua izatea da egitasmoen aldagai nagusia. Horiek atzemateko lanketa egiten dute saioetan, lurraldea arakatzen jakin dezaten behar material eta sozialei dagokienez, bereziki. Tokian tokiko diagnosi horiek aurrez egitea baliagarria litzatekeela uste du arduradunak, eta horretarako, nahitaez arlo publikoak inplikatu behar duela, detekzioan nahiz asetzean.\nSare gisa ulertzen dute euren eredua eta Euskal Herriko edozein lurraldetan txertagarria dela uste du arduradunak. «Eredua balekoa da bai enpresa bat sortzerakoan bai behar sozial eta ekonomikoei erantzuterakoan». Hala, eskualdeka, herrika eta auzoka egitasmoak gara daitezke hainbat eragile batuz. Programa ezartzea, ordea, prozesu konplexua da eta irauteko helburua du. Aldez aurretik, tokian tokiko eragile publiko, kooperatibo zein herrigintzakoen arteko aliantza bat eratu behar da KoopFabrika bertan txertatzeko. Zentzu horretan, interesa edo beharra duten gero eta leku gehiagotatik deitzen diete, baina kasuan kasu hartzen doaz eta pixkana garatzen. Esaterako, ikasturte osoa hartuko dute Bilbon kokatzea aztertzeko, posible den eta alorrean diharduten kideek interesa duten ikusteko.\nNuevas ayudas para la economía de proximidad, social y solidaria en Barcelona\n13 Mai 2019 | Empresas solidarias\n14 Urt 2013 | Economía Solidaria, Empresas solidarias\n07 Urr 2009 | Economía Solidaria, Empresas solidarias, entrevista\nAplicativo informático para la gestión de empresas solidarias\n19 Ots 2009 | Empresas de Inserción, Empresas solidarias, Gestión\nNova web de la Fundació Deixalles\n14 Urt 2009 | Economía Solidaria, Empresas solidarias


Berdintasunaren Emakunde Saria 2014 | Maria de Maeztu Forum Feminista\nMaria de Maeztu Forum Feministari eman diote Berdintasunaren Saria\nEmakunde sortzeko alderdi politikoei egindako presioa dela eta saritu dute elkartea.\nEmakundek komunikazio ez-sexista errazteko gida bat eratuko du\nEmakunde genitalen mutilazioa prebenitzeko protokoloa lantzen ari da\nMaria de Maeztu Forumari eman dio Emakundek Berdintasunaren saria\nEhun emakumek sortu zuten Maria de Maeztu Forum Feminista, Zarautzen (Gipuzkoa), alderdi politikoei emakumeen eta gizonezkoen arteko berdintasuna sustatzeko erakunde bat sortzea eskatzeko. Borroka horren ondorioz, Eusko Legebiltzarrak Emakunde sortu zuen, 1988. urtean.\nToñi Villen eta Begoña Etayo Forum Feministako ordezkariek prentsaurrekoan adierazi dutenez, "euren burua feministatzat jotzen ez duten neska gazteak ere badira feministak, gaur egun ez baitutzte onartzen duela 25 urte ohikoak ziren jarrerak".\nLegeen arloan azken 25 urteetan "aurrerapauso ikusgarriak" eman dituztela goratu dute, baina "diskurtso formala eta benetako egoera" ez datozela bat ohartarazi dute.\nHorren ildotik, hedabideek eta teknologia berriek estereotipo sexistak islatzen dituztela salatu dute, plataforma horien eragina erakundeena edo ikastetxeena baino handiagoa baita.


itzulpenaren titulua: Mala Stranako ipuinak\negilea: Neruda, Jan\n2016an berrargitaratua(eLiburutegia , Euskadiko Liburutegi Digitala)\njatorrizkoaren titulua: Povídky malostranské\nbilduma: Literatura Unibertsala; 92\njatorrizkoaren hizkuntza(k): txekiera\nMala Stranako ipuinak Asier Sarasua / Eibartik, 2014-01-04\noharrak: Lehen argitalpena: 2001 (Literatura Unibertsala bilduma, Ibaizabal)\nitzulpenaren titulua: Ryšánek jauna eta Schlegl jauna\nArgitalpen digitala. Ez dago paperezko ediziorik.\nMala Stranako ipuinak liburuko lehen ipuina. LU bilduman argitaratua, Fernando Reyk euskaratua (Ibaizabal, 2001)


IDAZALEEN TXOKOA- Animatuko zara idaztera? – Egizu elkartea\nIDAZALEEN TXOKOA- Animatuko zara idaztera?\nIdaztea gustuko duzula? Badaukagu zuretzako proposamen ezinhobea 😉\nHurrengo ekainaren 6an, osteguna, 19:00etan elkartuko gara Algortako Villamonteko Kultur etxean; sortu berri dugun idaZaleen txokoari hasiera emateko.\n*Nahi izanez gero ekarri zure idatziak*\ngarazi2019-05-29T09:17:34+02:002019-05-29|agenda, egizu, irakurri, literatura, uribe kostako irakurzaleen txokoa|0 Comments


Dantza-talde ona — dantzan.eus\nHemen zaude: Hasiera › Hemeroteka › Dantza-talde ona\nHiru urtean Nacho Duatok talde profesional bihurtu du jatorriz kontserbatoriotik datozen dantzari gazteak, eta baita bizitza profesionalaren atarian kokatu ere: benetan lan harrigarria. Hori izan da zuzendariak erakutsi nahi izan duena Bilbon urtero duen topaketa leialean: dantzari talde sendoa eta aldakorra koreografia desberdinei zabalduta dantza modernoan barrena.\nAgertoki gordina, eszenografiarik gabe, erabili zuen Patrick de Banak Nightsongs-en koreografia bizitzaren gaineko gogoeta filosofikoa egiteko: soinketa edo borroka erritmikoaren baliabideekin, jaiotza edo heriotzaren bakardadea eta besteekiko harremanetan ditugun gogo-egoera desberdinak adierazi zizkiguten leku aldaketa askorik egin gabe bi bikote dantzariek Arvo Part eta Alberto Iglesias gipuzkoarraren musikekin batera. Ondo txalotua.\nErabateko estreinaldia eskaini zigun Yoko Tairak Oviedoko dantzari eta maisuak, Ni un alma, zorte desberdinetako musikekin egindako koreografia filosofikoa: bakoitzak bere arima propioa atxilotzen du eta norberak lortuko du bere askapena maitasunaren bidez. Kalitate diferenteetako musikek baldintzatu egin zuten gaiaren bateratasuna; aldiz, atxilotuaren eta taldearen dantzak eta irudiak indar handikoak ziren. Dantzazaleen gustukoa.\nIn crescendo joan zen dantzaldian, Nacho Duatok berak asmatutako Duende koreografiak hitzaren bi esanahi azaltzen zigun: xarmarena edo izaki beldurgarriena umeen ipuinetan. Zuzendariak Claude Debussyren musika inpresionista, sentsuala eta ekialdekoa erabili zuen, horri guztiz uztartuta zegokion dantza klasikoari, modernoa edo ekialdekoari, sintesia biribila lortzeko azken dantza sagaratuan eta profanoan. Ederra.


1. Nahi bazira debozionian aitzina juan, Jinkuaren lotsa bihotzian ükhen ezazü, eta ez zure büriari sobera libertate eman: bena brida itzazü zure zentziak oro, eta etzitiala enjogi izan erhokeriazko alagranzietara.\nKostüma zite, bihotzeko dolümenaren maite ükheitera, eta edirenen düzü debozionia.\nBihotzeko dolümenak ager erazitzen diküzü hanitx huntarzün, laxükeriak berhala gal erazitzen beitezkü.\nEstonagarri da, nula gizona seküla mündü huntan osoki alageratzen ahal den, untsa ezagützen badü bere desterriaren lekhia, eta zunbat danjerez üngüratürik daguen haren arima.\n2. Gure bihotzeko arhintarzünak, eta phetxen laxükeriaz unhetsiak, ezteizkü üzten senditzera arimaren doloriak: hartakoz ardüra banoki erri egiten dügü, nigar jüstoki egin behar günükian thenporan.\nEzta, ez libertate egiazkorik, ez alagrantzia hunik, kontzentzia xahü Jinkuaren lotsa dianian baizik.\nDohatsü da, bürreiarzünaren erakharliak apartatzen, eta bere bihotza dolümen saintü batez biribilkatzen ahal diana.\nDohatsü da, bere kontzentzia theyützen, edo phezützen dien gaizak oro, bereganik hürrüntzen dütiana.\nKorajuski gerla egin ezazü, kostüma hun batez gaixto bat garhaitüren düzü.\n3. Balin badakizü gizonen eizten, hek zü eitziren zütie nahi düzünaren egitera.\nBesteren egitekuetzaz eztezazüla har ezagützerik, eta jente handienetzaz phürü eztüzüla arrankürarik.\nZihaurtan gañen etxekazü bethi begia, eta beste persona maite dütüzünak oro beno lehen, orhit erazi ezazü zure büria bere eginbidiaz.\nEtzitiala triste, gizonen süstengiaren ükhen gabez: bena hasperen egin ezazü zeren etziren gobernatzen, Jinkuaren zerbütxari batek, eta fraide debot batek behar lükian bezañ beste argireki, eta huntarzüneki.\nArdüran hobiago, eta segürago da, gizonaz eztian mündü huntan konsolazione hanitx, prinzipalki aragiari so daudianetarik.\nGihaurk dügü falta, ezpadütügü zelükuak ükheiten, edo bekhanki borogatzen badütügü: zeren kanpotiko banuak ezpeitütügü osoki eizten, ez-etare bihotzeko dolümena txerkatzen.\n4. Ezagüt ezazü eztüzüla merexitzen zelüko konsolazionia; bena bai lehenago thürbürarzün hanitx.\nNuiz ere gizona bihotzeko dolümenian osoki sarthü beita, ordian mündü haur oro greugarri, eta kharats zaio.\nGizon pherestü batek dolümenian sartzeko, eta nigar egiteko aski beharrüne edireiten dü.\nEzi ala dezan bere büria ikher, ala bere proximua ikhus, badaki heben ihur ezin bizitzen dela thürbürarzün zunbait gabe, eta zunbatenaz hersikiago bere büria ikhertzen beitü, hanbatenaz dolümena handiago düke.\nGure bihotzeko dolümenaren, eta hasperen jüstuen beharrüniak dira, gure bekhatiak eta biziuak, zuñtzaz gisa batez üngüratürik beikaude, nun bekhanki pensamentian zelüko gaizak etxekiten ahal beitügü.\n5. Orhit bazinte ardürago hiltziaz, eziez biziaren lüzetarzünaz, düda gabe sü habororeki hunialat ützül zinteke.\nBihotzian ere erabil bazintza ifernüko, edo pürgatorioko jin behar dien phenak; uste dit gogo hunez triballia, eta doloria süstenga zintiruala, eta garatztarzünen baten ere lotsarik etzünükiala.\nBena zeren gaiza hoiek bihotzialat ezpeitira igaraiten, eta orano maite beitütügü eztitarzünak: hartakoz hotz eta osoki herabezti egoiten gira.\n6. Hanitxetan ezpiritiaren flakeziak, khorpitz miserable haur plañi erazitzen dü hañ arhinzki.\nOthoi ezazü arren ümilki Jinkua; eman dizazün bihotzeko dolümenaren ezpiritia, eta errazü profetareki. Haz nazazü, Jauna, negarren ogüraz, eta nigarrak bere doian edan erazi erakuzadatzü.


Kirikiño eta Zuberoa kaleetako eraikinak (Bilbo) - Wikipedia, entziklopedia askea.\nKirikiño eta Zuberoa kaleetako eraikinak (Bilbo)\nZuberoa kaleko etxebizitzak.\n43°15′N 2°56′W / 43.25°N 2.94°W / 43.25; -2.9443°15′N 2°56′W / 43.25°N 2.94°W / 43.25; -2.94\nKirikiño eta Zuberoa kaleetako eraikinak, Ingelesen etxeak ezizenez ezagunak, Bizkaiko Bilbo hiriburuan dagoen etxebizitza multzo bat da.\nErrekalde barrutiko Iralabarri auzoan daude, Kirikiño etorbidea eta Zuberoa kalean.\n1917an Fernando Ugalde, Enrique Epalza eta Pedro Peláez arkitektoek eraiki zituzten.\nMaila apaleko jendearentzat eraiki ziren etxebizitzak dira, eraiki ziren garaian aitzindaria izan zen ekimena. Auzoak Ingalaterrako etxebizitza multzoez osatutako auzoen antza du, baina honakoak kolore argi eta alaiez apainduak daude. Garai bateko auzo guztian zeuden zerbitzu amankomunak galdu dituzte.\nKirikiño eta Zuberoa kaleetako eraikinak. Bilbaoarquitectura.com (Gaztelaniaz)\nOrriaren azken aldaketa: 18 urtarrila 2020, 17:35.


'Zorrotz' hedabidea sortu dute | Bizigiro | Berria\n'Zorrotz' hedabidea sortu dute\nHilaren 28an jaioko da 'Zorrotz.eus' hedabide digitala. Saiakera liburuak ere argitaratuko dituzte\nIgor Meltxorrek sortu du Zorrotz hedabide eta argitaletxea, beste lagun batzuekin batera. ANDONI CALLENADA / FOKU Tamaina handiagoan ikusi\n«Proiektuan jende librea nahi dugu, pentsamendu kritikoa duena eta klase kontzientziarekin». Hala dio Igor Meltxorrek, Zorrotz hedabide berriaren sortzaile eta koordinatzaile nagusiak. Gaur zortzi jaioko da, hilaren 28an, Zorrotz.eus. Aldi berean, Zorrotz Liburuak abiaraziko dute: argitaratuko duten aurreneko liburua Itziar Ituñorekin egindako elkarrizketa liburu bat izango da —gaztelaniaz—, Meltxorrek berak idatzia. Zorrotz.eus atari digitalean, artikuluak euskaraz, gaztelaniaz, katalanez eta galegoz irakurri ahalko dira. Era berean, elkarrizketak audio eta bideo formatuan ere zabalduko dituzte.\nEuskal Herrian, Onintza Enbeita kazetari, bertsolari eta BERRIAko zutabegileak —Bira idazten du egunero— euskarazko elkarrizketak egingo ditu. Hark koordinatuko ditu euskarazko edukiak. Madril-Gaztela inguruan, berriz, gaztelaniazko elkarrizketak Bea Talegon politikari eta zutabegileak gidatuko ditu.\nMeltxorrek argi du: «Ez da zentsurarik egongo. Kolaboratzaileek edozertaz idatzi ahalko dute, eta egingo ditugun zuzenketa bakarrak ortografikoak izango dira». Bestalde, hauxe ohartarazi du: «Ez da izango aktualitateko egunkari bat, ezta ikerketa kazetaritzako hedabide bat ere. Ez dugu egunerokoekin lehiatu nahi. Aldiz, elkarrizketa eta erreportaje zainduak egin nahi ditugu».\nZorrotz.eus atariko artikulu guztiak irekian egongo dira: ez da ordaindu beharko irakurri ahal izateko. Hala ere, harpidetzak sustatu nahi dituzte. Urtean 48 euro ordainduta Zorrotz laguntzeko aukera egongo dela nabarmendu du Meltxorrek. «Harpidedunek ahalbidetuko dute kolaboratzaile gehiago egotea, eta beherapenak izango dituzte Zorrotz-en dendan».\nEuskal Herriko kolaboratzaileen artean, hauek daude: Jabier Salutregi Egin-eko zuzendari ohia, Amparo Lasheras kazetari eta idazlea, Ibai Zabala pilotari ohia, Lander Iruin kazetari eta dokumentalgilea, Txente Rekondo nazioarteko analista, Jonathan Martinez kazetaria eta Laura Perez Podemos Nafarroako idazkari nagusi izandakoa. Gizarte gaiak lantzen arituko dira, bestalde, Ziortza Karranza psikologo eta sexologoa eta Naroa Martinez psikopedagogoa.\nKataluniako kolaboratzaileek gaztelaniaz zein katalanez idatziko dute: David Fernandez CUPeko bozeramaile ohiak, Albano Dante Kataluniako Podemeko idazkari nagusi ohiak, Jordi Borras kazetariak eta Marta Sibina En Comu Podemeko diputatu ohiak. Galiziako kolaboratzaile bat izango du Zorrotz-ek bere hastapenean: Suso del Toro idazlea. Gaztelaniaz zein galegoz idatziko du. Madrildik, Guillermo Toledo aktoreak idatziko du, baina ez da izango hango sinadura bakarra.\nHiruzpalau urte dira Meltxorrek proiektua buruan zuela. Pandemiaren aurretik sortzeko asmoa ere bazuen. «Baina pandemiarekin eta itxialdiarekin, denbora egon da ideia gehiago mamitzeko, eta izena ondo erabakitzeko ere bai». Nabarmendu du Euskal Herriko kolaboratzaileei asko gustatu zaiela izena. «Eskaintza zorrotza egitea da asmoa. Zera nahi dugu: kolaboratzaileek ez dezatela arazorik izan honetaz edo hartaz idatzi nahi badute. Elkarrizketetan, bestalde, ez ditugu betiko galderak egin nahi».\nZorrotz-ek argitaratuko dituen lehen liburuen artean, Onintza Enbeitaren Izurritea egongo da. Honela iragarri du bertsolari eta kazetariak: «Azken urteari buruzko gogoetak dira; oso pertsonalak, agian, baina bizi izan dugunaren gaineko hausnarketak».\nBeste liburu bat Tasio marrazkilariarena izango da. Gorka Garmendiak hitzen esanahien inguruko liburu bat ere plazaratuko du. Eta, otsail alderako, Cabacas auziaren inguruko liburu bat iritsiko da. Itziar Ituñoren elkarrizketa liburua, berriz, datorren astebururako izango dute prest.


Barbas - Wikipedia, entziklopedia askea.\n48° 34′ 23″ N, 6° 50′ 49″ E / 48.5731°N,6.8469°E / 48.5731; 6.8469Koordenatuak: 48° 34′ 23″ N, 6° 50′ 49″ E / 48.5731°N,6.8469°E / 48.5731; 6.8469\nAncerviller, Blâmont, Domèvre-sur-Vezouze, Halloville eta Harbouey\nBarbas Frantziako udalerri bat da, Meurthe-et-Moselle departamenduan dagoena, Ekialde Handia eskualdean. 2013an 140 biztanle zituen.\n2007an Barbas udalerrian erroldatutako biztanleak 140 ziren. Familiak 48 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 20 seme-alabak dituzten bikoteak ziren.\n2007an 66 etxebizitza zeuden, 53 familiaren etxebizitza nagusia ziren, 6 bigarren erresidentzia ziren eta 7 hutsik zeuden. 63 etxeak ziren eta 3 apartamentuak ziren. 53 etxebizitza nagusietatik 47 bere jabearen bizilekua ziren eta 6 alokairuan okupaturik zeuden; 1ek bi gela zituen, 2 etxek hiru zituzten, 14 etxek lau zituzten eta 37 etxek bost zituzten. 39 etxek euren parking plaza propioa zuten azpian. 29 etxetan ibilgailu bat zegoen eta 17 etxetan bat baino gehiago zituzten.\nBarbas udalerriko biztanleria-piramidea 2009an .\n2007an lan egiteko adina zuten pertsonak 83 ziren, horien artean 59 aktiboak ziren eta 24 inaktiboak ziren. 59 pertsona aktiboetatik 54 lanean zeuden (33 gizon eta 21 emakume) eta 5 langabezian zeuden (1 gizon eta 4 emakume). 24 pertsona inaktiboetatik 8 erretiraturik zeuden, 7 ikasten zeuden eta 9 "bestelako inaktibo" gisa sailkaturik zeuden.\n2009an Barbas udalerrian 60 unitate fiskal zeuden, 171 pertsonek osaturik. Pertsona bakoitzeko diru-sarrera fiskalaren mediana urteko 14.118 euro zen.\n2007an zeuden 5 komertzioetatik, 1 garraiorako elementuen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen eta 1 zerbitzu enpresa zen.\n2000. urtean Barbas udalerrian 7 nekazaritza-ustiategi zeuden, 1.071 hektarea erabiltzen.\nBNF: 152641131 (data)


Ventenac-Cabardès - Wikipedia, entziklopedia askea.\nAragon (Aude), Moussoulens, Pennautier eta Pezens\n486 (%50.7) 473 (%49.4)\nVentenac-Cabardès (frantsesez eta ofizialki: Ventenac-Cabardès) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 921 biztanle zituen.\n2007an Ventenac-Cabardès udalerrian erroldatutako biztanleak 867 ziren. Familiak 316 ziren, horien artean 62 pertsona bakarrekoak ziren (41 bakarrik bizi ziren gizonak eta 21 bakarrik bizi ziren emakumeak), 98 seme-alabarik gabeko familiak ziren, 135 seme-alabak dituzten bikoteak ziren eta 21 seme-alabak dituzten guraso-bakarreko familiak ziren.\n2007an 367 etxebizitza zeuden, 337 familiaren etxebizitza nagusia ziren, 21 bigarren erresidentzia ziren eta 8 hutsik zeuden. 348 etxeak ziren eta 18 apartamentuak ziren. 337 etxebizitza nagusietatik 255 bere jabearen bizilekua ziren, 76 alokairuan okupaturik zeuden eta 6 doan lagata zeuden; 7 etxek bi gela zituzten, 26 etxek hiru zituzten, 91 etxek lau zituzten eta 213 etxek bost zituzten. 263 etxek euren parking plaza propioa zuten azpian. 137 etxetan ibilgailu bat zegoen eta 181 etxetan bat baino gehiago zituzten.\nVentenac-Cabardès udalerriko biztanleria-piramidea 2009an .\n2007an lan egiteko adina zuten pertsonak 582 ziren, horien artean 444 aktiboak ziren eta 138 inaktiboak ziren. 444 pertsona aktiboetatik 402 lanean zeuden (223 gizon eta 179 emakume) eta 41 langabezian zeuden (13 gizon eta 28 emakume). 138 pertsona inaktiboetatik 35 erretiraturik zeuden, 58 ikasten zeuden eta 45 "bestelako inaktibo" gisa sailkaturik zeuden.\n2009an Ventenac-Cabardès udalerrian 340 unitate fiskal zeuden, 865 pertsonek osaturik. Pertsona bakoitzeko diru-sarrera fiskalaren mediana urteko 18.577 euro zen.\n2007an zeuden 30 komertzioetatik, 1 material elektrikoaren fabrikazioko enpresa zen, 7 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 1 informazio eta komunikazio enpresa zen, 5 higiezinen enpresak ziren, 5 zerbitzu enpresak ziren, 2 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 igeltseroa zen, 2 margolariak, 1 iturgina, 1 argiketaria, 2 ile apaindegiak eta 1 higiezinen agentzia.\n2000. urtean Ventenac-Cabardès udalerrian 32 nekazaritza-ustiategi zeuden, 552 hektarea erabiltzen.\nPezens (2,0 km)\nMoussoulens (4,8 km)\nCaux-et-Sauzens (5,1 km)\nVillesèquelande (5,2 km)\nVillegailhenc (5,7 km)\nBNF: 152469390 (data)